Kemas Kini iOS 11.0.2 – Membaiki Masalah Panggilan Suara

Berikutan beberapa pengguna yang mengadu mengalami masalah audio apabila mereka membuat panggilan menggunakan peranti iPhone 8 dan iPhone 8 Plus. Apple hari ini mengeluarkan satu kemas kini terbaru secara global termasuk pengguna di Malaysia.

Selain daripada itu, terdapat juga isu berkenaan gambar yang diambil disembunyikan dari penglihatan pengguna. Sementara, kemas kini ini juga membaiki masalah apabila membuka lampiran pada aplikasi e-mel.

Bagi menyelesaikan isu ini, para pengguna kini boleh memuat turun iOS 11.0.2 di peranti masing-masing. Untuk makluman, fail muat turun iOS 11.0.2 ini mengambil ruang kira-kira 277.1MB.


Samsung Galaxy A50 & Samsung Galaxy A30 Kini Tersedia Di Malaysia – Harga Bermula RM799

Samsung sekali lagi membawakan kejutan apabila hari ini secara rasmi memperkenalkan Samsung Galaxy A50 dan Samsung Galaxy A30 untuk pasaran tempatan. Kedua-dua peranti dilihat hadir dengan rekaan takuk kecil pada skrin dikenali sebagai Infinity-U dan menggunakan antaramuka OneUI berasaskan Android 9 Pie.

Samsung Galaxy A50 membawakan paparan bersaiz 6.4 inci Super AMOLED pada resolusi FHD+. Ia dijana oleh cip pemproses Samsung Exynos 9610 dan dibantu memori sebesar 6GB RAM bersama storan dalaman 128GB (terdapat slot microSD sehingga 512GB).

Untuk kamera, Samsung Galaxy A50 dilengkapi sokongan tiga kamera utama 25MP (f/1.7) + 5MP (f/2.2) + 8MP (f/2.2) dan kamera hadapan pula sebesar 25MP (f/2.0). Melengkapi peranti, bateri 4,000 mAh (melalui USB-C) bersama pengecasan pantas 15W. Samsung turut menyertakan sokongan pengimbas cap jari dalam paparan pada peranti ini.

Samsung Galaxy A30 membawakan rekaan skrin yang sama seperti Galaxy A50 di mana menawarkan paparan bersaiz 6.4 inci Super AMOLED pada resolusi FHD+. Meskipun mempunyai saiz skrin yang sama, namun ia dijana oleh cip pemproses Samsung Exynos 7904 bersama memori lebih kecil iaitu 4GB RAM + 64GB ROM (terdapat slot microSD sehingga 512GB).

Untuk bateri, Galaxy A30 juga ditanam bateri 4,000 mAh (melalui USB-C) bersama pengecasan pantas 15W. Untuk kamera pula, peranti ini hanya membawakan dwi kamera utama 16MP (f/1.7) + 5MP (f/2.2) dan kamera hadapan sebesar 16MP (f/2.0). Tiada pengimbas cap jari dalam paparan, sebaliknya Galaxy A30 hanya disertakan cap jari fizikal pada panel belakang.

Tersedia dalam warna menarik seperti Putih, Biru dan Hitam, Galaxy A50 dijual pada harga RM 1,199 seunit. Untuk Galaxy A30 pula, ia ditawarkan pada harga RM799 dan tersedia dalam warna Putih, Biru dan Hitam.  Bagi yang berminat boleh mendapatkan peranti ini di Samsung Experience dan Samsung Malaysia Online Store.


OnePlus Menghasilkan Casing iPhone

Kini OnePlus bukan sahaja menghasilkan aksesori bagi peranti mereka, malah syarikat itu turut serta dalam penghasilan casing bagi peranti iPhone 6 dan 6S. Casing yang mempunyai kemasan sandstone ini dihasilkan dari bahan polikarbonat yang tahan lasak di samping memberikan permukaan mudah cengkam. Selain itu, dengan setiap pembelian casing ini, anda akan menerima jemputan untuk mendapatkan peranti edisi terhad OnePlus X Ceramic. Harga bagi sebuah unit casing adalah USD 19.99 (RM 84.23).


Hugo Troll Race 2

Hugo merupakan karakter permainan lagenda di mana ia telah dimainkan semenjak beberapa generasi. Kini Hugo hadir dalam permainan terbaru yang dikenali sebagai Hugo Troll Race 2. Ia menampilkan gameplay klasik dengan tambah baik grafik dan kejutan terbaru. Di dalam permainan ini anda perlu membantu Hugo dalam menewaskan Scylla dan tenteranya, caranya adalah dengan mengawal Hugo dalam pemanduan troli sambil mengelak pelbagai halangan.

Bagi membantu anda, Hugo boleh mengumpul pelbagai kuasa yang akan berguna sepanjang permainan ini. Selain daripada karakter Hugo, anda juga boleh bermain sebagai Hugolina dan selesaikan misi harian. Catatkan rekod tertinggi dan cabar rakan anda melalui fungsi leaderboard.


ZTE Bakal Lancar Peranti Dengan Kamera Di Bawah Skrin?? Betul Ke Ni?

Pasti korang sudah tidak sabar menantikan peranti yang tampil dengan kamera di bawah skrin. Ada satu desas desus yang mana ZTE bakal memperkenalkan peranti ini dipasaran.

Teaser tidak memperlihatkan sebarang gambar peranti mahupun tarik pelancaran namun ia dikhabarkan menggunakan nama ZTE A20 5G.

Sama-sama kita nantikan kesahihannya ketika ia dilancarkan kelak!


Maxeon Solar Technologies Mengalu-alukan Pelantikan Mark Babcock sebagai Ketua Pegawai Hasil

Peneraju Industri Solar Bergabung untuk Meningkatkan Pertumbuhan Antarabangsa dan Memperkukuhkan Penglibatan Rakan Kongsi dan Pelanggan di Dunia

SINGAPURA, 18 Disember 2020 /PRNewswire/ — Maxeon Solar Technologies, Ltd. (NASDAQ:MAXN), peneraju global dalam inovasi solar, hari ini mengumumkan penambahan strategik kepada pasukan pengurusan eksekutifnya apabila Mark Babcock menyertai syarikat sebagai Ketua Pegawai Hasil (CRO), berkuat kuasa serta-merta.

Babcock yang melapor kepada Ketua Pegawai Eksekutif Jeff Waters, akan bertanggungjawab terhadap semua proses bagi menjanakan hasil, mempercepatkan strategi pengembangan syarikat dan pertumbuhan antarabangsa serta memberikan pengalaman terbaik kepada rakan pemasangan, pengedar dan pelanggan di seluruh dunia. Beliau juga akan bertanggungjawab untuk mengenal pasti peluang kepada hasil baharu dan merintis pasaran baharu untuk syarikat. Dalam tugasnya, Babcock akan mengetuai semua fungsi dan strategi pemasaran.

“Kami merasa gembira apabila Mark yang merupakan seorang veteran dalam industri dan berkaliber, menyertai pasukan kepemimpinan kami,” kata Jeff Waters, Ketua Pegawai Eksekutif Maxeon Solar Technologies. “Mark membawa bersama pengalaman luas dalam pengurusan pasukan berprestasi tinggi antarabangsa dan pembangunan saluran penjualan untuk mendorong pertumbuhan yang lestari. Kemahirannya yang telah terbukti dan pengetahuannya tentang industri solar yang mendalam akan membantu Maxeon terus mencapai matlamat pertumbuhan global kami.”

Kerjaya pengurusan Babcock merangkumi lebih dari dua dekad dengan 15 tahun pengalaman di peringkat Naib Presiden. Sebelum menyertai Maxeon Solar Technologies, beliau memegang jawatan sebagai Pengurusan Rakan Kongsi di Eurogility, sebuah firma perunding kemasukan pasaran. Sebelum itu, Babcock memegang jawatan kanan dalam perniagaan penjanaan teragih solar iaitu Flex, SunEdison dan SunPower, serta beliau mempunyai tanggungjawab serantau dan global. Beliau juga menjalankan peranan pengurusan di Carrier Corporation serta Kebakaran dan Keselamatan, United Technologies. Babcock memulakan kerjayanya di NationsBank (sekarang dikenali sebagai Bank of America).

“Saya teruja untuk menyertai Maxeon pada tahap penting ini dalam evolusinya sebagai sebuah syarikat bebas dan bekerjasama dengan pasukan yang bersemangat untuk melaksanakan strategi kami bagi mengembangkan perniagaan yang sedia ada di lebih 100 buah negara sambil berkembang ke pasaran berpotensi tinggi baharu,” ulas Babcock. “Saya berharap dapat membantu untuk mencapai matlamat menarik Maxeon dengan membolehkan pelanggan kami di seluruh dunia dalam Powering Positive Change.”

Pelantikan ini berlaku pada masa pertumbuhan dan pengembangan untuk Maxeon. Pada bulan Ogos, syarikat itu telah menjadi entiti awam yang bebas, terasing dari SunPower Corporation dan disenaraikan di NASDAQ. Babcock akan menyertai pasukan Maxeon yang sedang berkembang di Ibu Pejabat di Singapura.

Dengan penyertaan Mark Babcock ke syarikat itu, Jim Dawe, Naib Presiden Penjualan dan Pemasaran Global SunPower Corporation, akan melakukan peralihan tugasnya kepada Mark pada sepanjang baki tahun ini.

Untuk maklumat lanjut mengenai pasukan kepemimpinan penuh Maxeon, sila klik di sini.

Tentang Maxeon Solar TechnologiesMaxeon Solar Technologies (NASDAQ:MAXN) ialah Powering Positive Change™ (Memperkasakan Perubahan Positif). Maxeon yang beribu pejabat di Singapura, ialah syarikat yang mereka bentuk, mengeluarkan dan menjual panel solar jenama SunPower® di lebih daripada 100 buah negara, yang mengendalikan jenama SunPower di seluruh dunia kecuali Amerika Syarikat dan Kanada. Syarikat ini merupakan peneraju dalam inovasi solar dengan akses kepada lebih 900 paten dan dua barisan produk panel solar yang terbaik. Dengan operasi di Afrika, Asia, Oceania, Eropah dan Mexico, produk Maxeon merangkumi pasaran loji tenaga solar dan atap global melalui rangkaian dengan lebih daripada 1,100 rakan kongsi dan pengedar yang dipercayai. Sebagai perintis dalam pembuatan solar yang lestari, Maxeon memanfaatkan sejarah 35 tahun dalam industri solar dan menerima banyak anugerah untuk teknologinya. Untuk maklumat lanjut tentang cara Maxeon melaksanakan motonya Powering Positive Change™ sila lawati kami di www.maxeon.com, di LinkedIn dan di Twitter @maxeonsolar.

Pernyataan Berpandangan Ke Hadapan Siaran akhbar ini mengandungi pernyataan berpandangan ke hadapan dalam pengertian Akta Pembaharuan Litigasi Sekuriti Swasta 1995, termasuk, tetapi tidak terbatas pada, pernyataan tentang masa dan jangkaan syarikat untuk berjaya dalam strategi pengembangannya di pasaran yang sedia ada dan yang baharu. Pernyataan berpandangan ke hadapan ini berdasarkan pada andaian, jangkaan dan kepercayaan masa kini dan melibatkan risiko dan ketidakpastian yang boleh menyebabkan hasil, prestasi atau pencapaian berbeza secara material daripada yang dinyatakan atau tersirat dalam pernyataan berpandangan ke hadapan ini.  Perbincangan terperinci tentang faktor-faktor ini dan risiko lain yang mempengaruhi perniagaan kami termasuk dalam pemfailan yang kami buat dengan SEC dari masa ke semasa, termasuk Borang 20-F kami, yang disahkan oleh SEC berkuat kuasa pada 4 Ogos 2020, di bawah tajuk khusus “Item 3.D. Risk Factors.” Salinan fail ini boleh didapati dalam talian daripada SEC atau pada Seksyen Kewangan & Pemfailan pada laman web Perhubungan Pelabur kami di www.maxeon.com/financials-filings/sec-filings. Semua pernyataan berpandangan ke hadapan dalam siaran akhbar ini adalah berdasarkan maklumat yang ada pada masa ini dan kami tidak berkewajipan untuk mengemas kini pernyataan berpandangan ke hadapan ini berdasarkan maklumat baharu atau peristiwa masa depan.

© 2020 Maxeon Solar Technologies, Ltd. Hak Cipta Terpelihara. MAXEON ialah tanda dagangan berdaftar bagi Maxeon Solar Technologies, Ltd. Sila layari www.maxeon.com/trademarks untuk maklumat lanjut.

Keywords: Alternative Energies Computer/Electronics Environmental Products & Services Oil/Energy Utilities Personnel announcements


Digi Menutup Tirai Clash Royale: The Crown Wars 2016

Tan Chin En dari Universiti Teknologi MARA muncul sebagai juara dalam pertandingan anjuran Digi, Clash Royale: The Crown Wars 2016 lantas membawa pulang wang tunai RM 6,000. Pertandingan Clash Royale tersebut merupakan yang pertama sekali dianjurkan di negara ini dan menemukan 26 peserta dari 18 universiti seluruh negara dalam merebut hadiah keseluruhan bernilai RM 10,000.

Sebelum menjadi 26 peserta fasa akhir, para pemain perlu bertanding dahulu di dalam pusingan yang dianjurkan di universiti masing-masing bagi melayakkan diri mereka ke peringkat seterusnya. Digi menganjurkan program seumpama ini bagi memastikan mereka kekal dekat dengan pengguna, dan acara yang menyeronokkan adalah medium perhubungan terbaik untuk mendekati pengguna mereka.

Berada di sebelah kanan Tan Chin En adalah Yong Chiang Pin (tempat ke-2) yang membawa pulang RM 3,000 dan Shahrul Hisham (tempat ke-3) yang dihadiahkan RM 1,000. Diharapkan Digi akan meluaskan lagi skop penyertaan pertandingan seumpama ini pada masa hadapan.


[Tutorial] 4 Langkah Mudah Pindah Data Daripada Android/iPhone Ke Huawei Mate 20 Melalui Phone Clone!

Hadir dengan spesifikasi padu termasuk keupayaan kamera yang cemerlang, kami yakin anda semua sudah mendapat tahu maklumat yang cukup mengenai siri Huawei Mate 20 terutama untuk model Mate 20.

Tidak lagi bercakap mengenai spesifikasi, pada artikel kali ini kami ingin berkongsi dengan anda langkah demi langkah (tutorial) untuk memindahkan data daripada Android/iPhone ke Huawei Mate 20 melalui Phone Clone.

Langkah 1 : Muat turun aplikasi Clone Telefon di Google Play dan pasang pada telefon Andoid anda. Untuk Mate 20, aplikasi sudah tersedia di dalam telefon.

Langkah 2 : Buka aplikasi tersebut pada kedua-dua telefon kemudian pilih “This is the New Phone” pada interface utama aplikasi pada Mate 20. Pilih“Android” kemudian kod QR akan dipaparkan.

Langkah 3 : Pilih “This Is The Old Phone” di interface utama aplikasi Phone Clone pada telefon android. Imbas kod QR pada Mate 20 tadi untuk sambungan. (Jika tidak boleh imbas kod QR, anda boleh membuat sambungan melalui Wi-fi tersedia).

Langkah 4 : Pilih jenis data yang ingin anda pindah kemudian tekan “Transfer”. Peranti Mate 20 akan menerima data secara automatik.

Langkah 1 : Muat turun aplikasi Phone Clone di App Store dan pasang pada iPhone anda. Untuk Mate 20, aplikasi sudah tersedia di dalam telefon.

Langkah 2 : Buka aplikasi tersebut pada kedua-dua telefon kemudian pilih “This is the New Phone” pada interface utama aplikasi pada Mate 20 untuk membuat rangkaian Wi-Fi baru.

Langkah 3 : Pilih “This Is The Old Phone” pada iPhone anda untuk mencari nama siaran hotspot Wi-Fi oleh Mate 20. Klik wi-fi tersebut dan masukkan kata laluan. Kemudia tekan “Join” untuk membuat sambungan.

Okay…DONE!! Kini, anda pasti dapat memindahkan semua data termasuk foto, kenalan, aplikasi dan banyak lagi secara langsung selepas mengusai tutorial ini! Selamat mencuba!


Imej Samsung Galaxy S21 FE Terdedah?? Hadir Dengan Beberapa Pilihan Warna!

Menurut media asing wccftech, Samsung merancang untuk melancarkan edisi khas Galaxy S21 Fan Edition pada akhir tahun ini. LetsGoDigital telah mendedahkan beberapa imej peranti ini.

Menurut laporan tersebut, Samsung S21 FE Edisi Khas panel belakang dengan material  plastik, penonjolan modul kamera dan penutup belakang itu sendiri disatukan ke dalam satu badan, dan struktur telefon dan konfigurasi kamera sama dengan versi standard. Versi standard Samsung S21 memiliki layar 6.2 inci, dan S21 + memiliki layar 6.7 inci, tetapi versi S21 FE akan dilengkapi dengan layar penuh 6.5 inci menyokong kadar segar semula 120Hz.

Dari segi pemproses, versi Samsung Galaxy S21 FE sama dengan versi standard, tetapi kapasiti memori dikurangkan dari 8GB menjadi 6GB, dan kapasiti ROM adalah 128GB dan 256GB. Telefon ini dijangka dilengkapi dengan bateri 4800mAh, pengecasan berwayar 25W dan pengecasan tanpa wayar 15W.


Activision Blizzard Menyiarkan Rancangan eSports Melalui Facebook

Letusan tren dan pengaruh eSports semakin besar kebelakangan ini, berita terbaru adalah Activision Blizzard’s Media Networks merancang untuk menggunakan Facebook sebagai medium penyiaran eSports, atau pertandingan permainan video kepada orang ramai dan juga peminat sedia ada.

MLG.tv akan memainkan peranan utama dalam usaha tersebut bagi membekalkan kandungan dan siaran langsung pertandingan eSports kepada lebih 1.6 bilion pengguna Facebook. MLG.tv adalah platform streaming yang diambil alih oleh Activision Blizzard pada penghujung tahun lalu dan menjadi watak penting dalam penyiaran kandungan permainan dan eSports bagi Activision Blizzard.


Apa Yang Bakal Hadir Pada Sistem Operasi Android N

Versi sistem operasi Android dari Google boleh dikenal pasti dengan mudah melalui nama yang disusun mengikut abjad. Versi terbaru yang telah diedarkan kepada pengguna dikenali sebagai Android Marshmallow, dan seperti yang boleh anda teka versi seterusnya akan menggunakan abjad N sebagai pangkal nama. Buat masa sekarang ia dikenali dengan nama Android N dan untuk pengetahuan anda para developer sudah pun menerima sistem operasi tersebut sebagai langkah persediaan menyempurnakan sistem operasi Android N.  Peluang tersebut dimanfaatkan mereka dengan berkongsikan beberapa fungsi yang berkemungkinan besar bakal hadir pada Android N.

Fungsi pertama yang bakal hadir adalah Multi Window, ia memudahkan anda melakukan tugasan pada dua aplikasi berasingan. Paparan skrin akan dibahagikan kepada dua dan anda boleh menetapkan saiz paparan bagi setiap aplikasi dengan menggerakkan slider. Salah satu contoh senario bagaimana multi window dapat membantu di dalam tugasan anda adalah apabila anda ingin menyalin teks informasi dari pelayar internet ke dalam aplikasi nota. Dengan menggunakan Multi Window, anda boleh melancarkan kedua-dua aplikasi serentak dan salin teks yang anda ingini dari pelayar internet terus ke dalam aplikasi nota, ia lebih mudah dan pantas.

Fungsi ini dikatakan sudah hampir pasti akan dimasukkan ke dalam final version Android N, berita tersebut disokong kuat oleh Andrew Bowers yang merupakan salah satu individu yang terbabit dalam pembinaan Pixel C. Beliau berkongsi informasi tersebut di dalam forum perbincangan Reddit dan menurut beliau usaha bagi menyempurnakan fungsi “split screen” sedang giat dijalankan.

Mod Doze diperkenalkan pada sistem operasi Android Marshmallow dan ia mendapat respon yang sangat positif di kalangan pengguna. Doze merupakan fungsi power management yang mampu memanjangkan jangka hayat bateri anda dengan menghentikan operasi aplikasi pada masa-masa tertentu. Contohnya adalah ketika anda sedang tidur, sistem Doze akan mengesan bahawa peranti anda tidak bergerak (statik) dan ia akan menghentikan segala operasi aplikasi bagi memastikan kuasa bateri diguna pada tahap paling minimal. Sebaik sahaja anda bangun dan mengangkat peranti, segala proses aplikasi akan bersambung seperti sedia kala.

Pada versi terbaru, Google menjadikannya lebih pintar dengan meluaskan skop fungsi Doze dengan meletakkan dua protokol kerja. Apabila dilancarkan kelak, fungsi Doze terbaru bukan sahaja berfungsi hanya ketika peranti berada dalam keadaan tidak bergerak, malah ia dapat mengesan dan berfungsi apabila anda lock peranti buat sementara waktu, contohnya ketika berada di dalam poket.

Android N memberikan developer cara baru untuk memaparkan notifikasi. Versi terbaru ini akan menggunakan paparan notifikasi jenis bundle yang sudah pun diaplikasi Google pada Android Wear. Ini bermakna semua notifikasi yang masuk ke dalam smartphone anda akan dikelaskan mengikut aplikasi. Sebagai contoh, jika aplikasi mesej anda menerima lebih dari satu mesej dari beberapa individu, notifikasi itu akan dipaparkan bersama-sama sebagai satu kumpulan. Untuk melihat informasi tambahan notifikasi bundle, anda hanya perlu swipe ke bawah notifikasi tersebut untuk mendapatkan preview kandungan mesej. Sistem notifikasi ini dapat memberikan Android N reka bentuk antaramuka yang lebih kemas dan cantik.

Dengan ciri Direct Reply dalam Android N, anda dapat membalas mesej atau email dengan lebih pantas tanpa meninggalkan paparan semasa. Arahan Reply akan muncul sebagai butang tambahan yang disertakan bersama notifikasi dan anda hanya perlu menekan butang tersebut untuk mula menaip mesej anda.

Fungsi ini hampir serupa dengan Multi Windows, namun ianya menawarkan lebih kebebasan pada pengguna dalam menentukan paparan aplikasi mereka. Fungsi ini membenarkan anda menetapkan lebih dari 2 aplikasi untuk dipaparkan pada skrin peranti anda, bukan itu sahaja anda juga boleh menentukan saiz paparan setiap aplikasi bagi memudahkan anda melakukan kerja. Ianya lebih sesuai digunakan pada peranti tablet kerana mempunyai saiz paparan yang lebih besar.

Paparan setting Android juga menerima nafas baru pada versi Android N, ia masih mengekalkan reka bentuk dan skema paparan yang sama seperti Marshmallow, namun terdapat beberapa tambahan yang pastinya akan diterima baik para pengguna. Salah satu perubahan yang ketara adalah paparan informasi pada setiap bahagian menu tetapan, sebagai contoh apabila anda ingin mengakses setting Wi-Fi, anda akan dapat melihat dahulu rangkaian manakah yang sedang digunakan peranti ini. Pada pendapat ering fungsi ini sepatutnya sudah lama diimplementasi oleh Google.

Selain itu Google memudahkan anda untuk menavigasi menu setting dengan memberi fungsi swipe out drawer. Apabila anda masuk ke dalam mana-mana menu setting, anda boleh swipe dari tepi untuk memaparkan menu ringkas yang membolehkan anda melompat ke menu lain dengan mudah. Ini jelas sekali bakal memudahkan kerja anda dan menjimatkan masa.

Jika anda kerap mengalami kesukaran melihat kandungan pada paparan skrin anda, Google telah melengkapkan Android N dengan fungsi yang bakal membantu anda. Keupayaan terbaru itu membolehkan anda membesarkan kandungan paparan mengikut keselesaan anda dengan mengakses menu Settings>Display>Display size ,anda boleh membesar atau mengecilkan paparan dengan menggerakkan slider dan sebuah paparan preview disediakan di bahagian atas.

Data Saver merupakan fungsi yang bertujuan mengurangkan penggunaan data internet oleh smartphone anda, ini bagi membolehkan pengguna menggunkan sebaik mungkin kuota internet yang mereka langgani. Fungsi ini boleh diakses dengan memasuki menu setting, bagi mereka yang menggunakan pelayar Chrome, anda pasti sudah biasa dengan fungsi seumpama ini. Apa yang berbeza adalah Chrome hanya mengurangkan penggunaan data di dalam pelayar sahaja manakala Data Saver pada Android N berfungsi pada semua aplikasi yang menggunkan akses internet.


Pelanggan Digi menikmati pengalaman #TheAmazing7 di Parti Jualan iPhone 7 & iPhone 7 Plus

Seperti yang diketahui, Apple telah mengumumkan penjualan iPhone 7 dan iPhone 7 Plus secara rasminya bermula 14 Oktober 2016. Pelancaran dari telco telah menjadi tradisi tahunan untuk sama-sama menyambut ketibaan peranti ini.

Hari ini, Digi telah mengadakan pelancaran khas untuk pelanggannya untuk mendapatkan iPhone 7 dan iPhone 7 Plus pada 12 tengah malam tadi. Pelanggan tiba di Ibu Pejabat Digi seawal 8 malam untuk mengambil bahagian dalam pelbagai aktiviti pra-jualan dan mempunyai peluang untuk menjadi yang pertama untuk merebut peranti ini.

Semasa acara #TheAmazing7, Digi telah menawarkan promosi hebat iaitu rebat sehingga RM1,077, beg cenderahati bernilai RM277 untuk 200 pelanggan pertama serta cabutan bertuah. Pelancaran khas ini juga menawarkan filem, live muzik dan trak makanan untuk pelanggan menikmati sementara menunggu jualan bermula. Pelanggan juga telah mengambil bahagian dalam pelbagai permainan dan aktiviti serta bersantai di kerusi urut yang disediakan.

Sekiranya anda berminat, boleh layari laman rasmi Digi untuk maklumat lengkap.


MSi Bakal Lancarkan Beberapa Produk pada 1 Jun Ini!!!

MSI, jenama permainan terkemuka dunia, akan mengadakan pelancaran produk baru dalam talian pada 1 Jun. Direka khas untuk pemain, pencipta, dan elit perniagaan, satu siri produk mewah termasuk komputer riba, monitor, desktop, kad grafik, papan induk, dan perkakasan akan diumumkan dalam acara itu untuk memenuhi permintaan yang berbeza dalam pelbagai bidang.

Pelancaran ini bakal berlangsung pada 1 Jun jam 9 pagi dan berlangsung secara atas talian.

Anda boleh menonton pelancaran ini secara live di MSI YouTube, MSI Facebook dan MSI Twitter.


Orbis Technologies Mengumumkan Pengambilalihan InfoPros

ANNAPOLIS, Maryland, 26 April 2021 /PRNewswire/ — Orbis Technologies, Inc., peneraju global dalam perkhidmatan dan penyelesaian Perisian Pengurusan Kandungan Komponen (CCMS), mengumumkan bahawa ia telah memperoleh InfoPros, salah sebuah pembangun kandungan terkemuka yang berkhidmat kepada badan korporat Amerika.

Syarikat gabungan ini mengekalkan nama Orbis Technologies, Inc. (Orbis) dan ibu pejabatnya terletak di Annapolis, Maryland. Orbis dengan serta-merta memperoleh kedudukan sebagai peneraju pasaran dalam perusahaan kandungan dan pengurusan maklumat global, dengan produk dan penyelesaian yang digunakan di seluruh dunia.

“Penggabungan Orbis dan InfoPros menyatukan dua pemimpin pasaran untuk menyediakan organisasi dengan cara baharu dalam menguruskan kandungan mereka,” kata Brian Ippolito, Presiden & Ketua Pegawai Eksekutif Orbis. “Ia adalah tentang penambahan nilai dan pengurangan kos buat para Pelanggan kami dan perkhidmatan serta rangkaian produk perisian pengurusan kandungan komponen Orbis hanya melakukan yang tersebut, menjadikannya lebih mudah bagi Pelanggan kami untuk membangun dan menggunakan kandungan yang sangat penting kepada operasi harian perniagaan mereka.”

InfoPros yang berpangkalan di Colorado memberi tumpuan kepada pembangunan dokumentasi teknikal, e-Pembelajaran, kandungan animasi 3-D dan kandungan dokumentasi dan latihan lain untuk Fortune 500, dengan pejabat yang terletak di seluruh A.S. “Dengan menjadi sebahagian daripada Orbis, kami terus meningkatkan skala untuk bekerjasama dengan syarikat-syarikat di seluruh dunia,” kata Bernie Schneider, Presiden InfoPros dan kini merupakan Naib Presiden Kanan, Perkhidmatan Pelanggan Orbis. “Keupayaan yang bukan hanya terhad kepada penciptaan kandungan – e-Pembelajaran, dokumentasi produk, penyelesaian dalam talian – tetapi juga untuk mengurus dan menerbitkan kandungan menggunakan platform CCMS RSuite Orbis, mampu menambah nilai perkhidmatan yang kami bawakan kepada pelanggan kami.”

Syarikat gabungan ini mempunyai sejarah sokongan Pelanggan di 20 buah negara, dengan senarai Pelanggan yang merangkumi syarikat Fortune 500, entiti ketenteraan dan organisasi kerajaan yang lain. Orbis mempunyai pejabat yang terletak di seluruh A.S. serta di Australia dan India.

Orbis Technologies, Inc. merupakan peneraju global yang terkenal dalam menyampaikan teknologi inovatif kepada syarikat-syarikat yang terdiri daripada Fortune 500 hinggalah kepada Kerajaan Persekutuan A.S. Kami adalah satu-satunya Penyedia Perkhidmatan Terurus Kandungan Global – perkhidmatan penciptaan kandungan dan platform kandungan – semuanya dalam sebuah syarikat. Orbis mempunyai ibu pejabat di Annapolis (Maryland) dengan pejabat-pejabat yang terletak di Audubon (Pennsylvania), Orlando (Florida), Colorado Springs (Colorado), Durham (Newcastle), Milwaukee (Wisconsin) dan Rochester (New York) serta anak-anak syarikat yang berpangkalan di Chennai, India dan Sydney, Australia.

Hubungan Media: Andrew Hughes, ahughes@orbistechnologies.com, (443) 569-6706

Keywords: Computer Software Computer/Electronics Acquisitions, mergers, takeovers Corporate Expansion


Chainalysis Sertai Smart Contract Security Alliance

SAN FRANCISCO, 13 Mei 2020 /PRNewswire/ — Chainalysis, syarikat analisis rantaian blok, hari ini mengumumkan perkongsiannya dengan Smart Contract Security Alliance (SCSA), satu kolaborasi mantap pemimpin-pemimpin industri yang mencadangkan piawaian dan garis panduan keselamatan untuk rantaian blok. Chainalysis, yang menyediakan teknologi penyelidikan dan pematuhan untuk perniagaan mata wang kripto, institusi kewangan dan agensi kerajaan, akan menyediakan kepimpinan pemikiran dipacu data menerusi perikatan untuk perniagaan bagi memahami dengan lebih baik risiko serta peluang yang berkaitan dengan jenayah dan pasaran mata wang kripto.

“Kami berusaha untuk membina standardnya,” kata Richard Ma, Ketua Pegawai Eksekutif Quantstamp, pemimpin dalam keselamatan rantaian blok yang memulakan SCSA. “Dari masa ke masa, lebih banyak syarikat akan menyertai SCSA dan menyediakan bahagian kod serta dasar mereka; pandangan mengenai jenayah mata wang kripto daripada syarikat analisis rantaian blok yang terkemuka merupakan penambahan yang dialu-alukan untuk kepakaran keselamatan rantaian blok mendalam SCSA.”

“Chainalysis wujud untuk membina kepercayaan dalam rantaian blok dan salah satu daripada strategi kami untuk melakukannya adalah dengan menunjukkan ketelusannya dengan menawarkan pandangan mengenai aktiviti mata wang kripto,” kata Jason Bonds, Ketua Pegawai Hasil, Chainalysis. “Kami teruja untuk menyertai SCSA bagi mencetuskan lagi kesedaran mengenai penggunaan dan penyalahgunaan mata wang kripto.”

Chainalysis KYT, alat pematuhannya, membolehkan perniagaan mata wang kripto dan institusi kewangan untuk memantau sejumlah besar aktiviti mata wang kripto dan mengenal pasti transaksi yang berisiko tinggi. Chainalysis Reactor, alat penyelidikannya, membantu agensi penguatkuasaan undang-undang menyelidik lebih lanjut kegiatan jenayah seperti penipuan, pemerasan dan pengubahan wang haram melalui rantaian blok. Chainalysis Kryptos membantu institusi kewangan menilai peluang baharu dan menavigasi risiko dalam mata wang kripto berdasarkan butiran Kenali Pelanggan Anda (Know Your Customer, KYC) dan data rantaian blok yang paling dipercayai dalam industri.

Kajian Chainalysis merangkumi laporan Jenayah Kripto 2020 yang dipaparkan dalam Wall Street Journal, The New York Times, Forbes, Fortune dan Bloomberg.

Organisasi-organisasi ahli Smart Contract Security Alliance bekerjasama untuk menerbitkan setiap artikel. Chainalysis akan membantu memperluaskan badan himpunan artikel ini bagi tujuan panduan dan standard industri jangka panjang. Mereka turut bergabung dengan Fujitsu R&D Center, NRI Secure, MythX, Blockgeeks, Layer X, National University of Singapore Crystal Centre School of Computing dan Quantstamp.

Latar Belakang ChainalysisChainalysis ialah syarikat analisis rantaian blok yang menyediakan data dan analisis kepada agensi kerajaan, bursa dan institusi kewangan merentas 40 negara. Alat penyelidikan dan pematuhan, pendidikan serta sokongan kami mewujudkan ketelusan dalam rantaian blok agar pelanggan kami dapat terlibat secara yakin dengan mata wang kripto. Disokong oleh Accel, Benchmark dan nama-nama terkemuka yang lain dalam modal usaha niaga, Chainalysis membina kepercayaan dalam rantaian blok. Untuk maklumat lanjut, kunjungi www.chainalysis.com.


Perkhidmatan Internet Percuma 1GB Diteruskan Sehingga 31 Disember!!!

Ekoran daripada COVID19 yang semakin meningkat dan PKPB turut dilaksanakan, SKMM umum bakal meneruskan perkhidmatan perkhidmatan internet percuma 1GB bagi rakyat Malaysia sehingga 31 Disember ini.

Perkara ini telah diumumkan menerusi Facebook SKMM. Data 1GB ini adalah di bawah PENJANA.

Pastikan anda menjaga penjarakkan sosial dan mematuhi SOP yang telah ditetapkan!!!


Huawei Nova 2i Lebih Hebat Dengan Face Unlock Dan AR Lens

Tahun lalu kita diperkenalkan dengan peranti pertengahan mampu milik iaitu Huawei Nova 2i. Peranti ini telah memperagakan artis sedang meningkat naik tanah air iaitu Hannah Delisha selaku duta produk mewakili Huawei Malaysia. Pada masa itu, peranti ini didatangkan dengan imej tumpu sebagai telefon pintar pertama di Malaysia dengan fungsi empat kamera (dua belakang dan dua depan).

Penjualan Huawei Nova 2i yang mendapat sambutan memberansangkan seluruh negara telah mendorong pihak Huawei untuk mengemas kini telefon ini kepada lebih baik dengan memperkenalkan ciri Face Unlock dan AR Lens. Dua ciri ini sekaligus dapat memudahkan para pengguna Huawei Nova 2i sedia ada.

Face Unlock ialah satu ciri keselamatan yang intuitif membolehkan pengguna membuka peranti menerusi imbasan wajah. Ini lebih dikenali sebagai pengecaman wajah yang terdapat pada kebanyakan telefon pintar masa kini. Pengguna juga akan berasa kagum dengan kepantasan Face Unlock kerana sistem yang dibangunkan ini mampu merakam 1000 titik tekstur di bahagian muka.

Sementara itu, Huawei juga telah memasukkan ciri AR Lens ke dalam aplikasi kamera yang boleh didapati di dalam kemas kini terbaru ini. Pengguna kini boleh merakam gambar swafoto lebih ceria dengan adanya animasi kartun disamping latar belakang tempat-tempat menarik. Fungsi ini secara tidak langsung memberi pengguna pengalaman AR dalam masa sama menghilangkan rasa bosan pada aplikasi kamera sedia ada.

Kedua-dua ciri ini boleh diperolehi melalui kemas kini terbaru di halaman Settings > System Updates > Downloads terus secara OTA (over-the-air) untuk semua pengguna Huawei Nova 2i di Malaysia.


Maxis Tawar Family Pelan Baru Dengan Keriangan & Nilai Lebih Besar!!!

Kesalinghubungan amat diperlukan untuk pekerjaan, pembelajaran dan hiburan. Menyedari kepentingan Internet untuk keluarga yang memenuhi keperluan pada harga yang berpatutan. Pelan Maxis Family yang baru telah dilancarkan untuk memenuhi keperluan harian seperti data, Internet di rumah dan akses ke peranti baru.

Dengan hanya RM299 sebulan, seluruh keluarga dapat menikmati data tanpa had di empat saluran telefon bimbit dan juga jalur lebar rumah mereka pada kelajuan 30Mbps dengan pilihan untuk menaik taraf ke kelajuan hingga 800Mbps. Terdapat juga pilihan untuk menambah hingga empat peranti baru melalui kontrak Maxis Zerolution dari RM19 untuk setiap talian mudah alih. Pelanggan boleh memilih dari pilihan telefon pintar, tablet dan jam pintar, supaya semua orang dalam keluarga dapat menikmati akses ke peranti terbaru.

Selain peranti pintar, Pelan Maxis Family juga menawarkan TV Zerolution bagi keluarga yang ingin meningkatkan hiburan mereka untuk semua orang di rumah. Dengan harga serendah RM1 sebulan, pelanggan dapat memiliki TV Samsung 65” untuk pengalaman hiburan yang lebih imersif.

Untuk maklumat lebih lanjut atau untuk mendaftar Plan Maxis Family pelanggan boleh kunjungi mana-mana Maxis Center atau lawati https://www.maxis.com.my/en/mobile-plans/family-plan/


OPPO R9s Green Edition Akan Menjengah Pasaran Malaysia Pertengahan Ogos

Jika anda jemu melihat warna hitam yang kini menjadi warna trending, OPPO pula ingin memberikan kelainan dengan menampilkan warna hijau yang ceria.

Oleh itu, OPPO R9s Green Edition akan mula memasuki pasaran tempatan bermula pertengahan bulan Ogos depan dan pengumuman harga akan dibuat dalam masa terdekat ini.

Peranti ini dilengkapi dengan kamera belakang 16 Megapiksel bersama bantuan PDAF serta aperture f/1.7 menawarkan keunikan dalam setiap gambar yang dirakam. Buat masa ini OPPO R9s dijual pada harga RM1,798 sebuah.


5 Penambahbaikan Samsung Galaxy A7 (2018)

Samsung bakal hadir dengan model terbaru Galaxy A7 (2018) pada 11 Oktober 2018 ini melalui acara ‘Samsung Galaxy Unpacked’. Sebelum ini, kita telah melihat perbandingan spesifikasi di antara Galaxy A7 (2018) vs Galaxy A7 (2017).

Sekarang apa kata kita lihat pula penambahbaikan yang ada pada Galaxy A7 (2018). Sedikit spesifikasi mengenai peranti ini adalah dibekalkan paparan skrin ‘Infinity Display’ berukuran 6-inci Super AMOLED, memori sebesar 128GB bersama RAM 4GB serta telefon pintar pertama Samsung yang dilengkapi tiga buah kamera utama.

Salah satu penambahbaikan yang terdapat pada model Galaxy A7 (2018) adalah dioperasikan oleh OS terkini. Berbanding dengan Galaxy A7 (2017) yang menyokong OS Android 6.0 Marshmallow, peranti terbaru ini dioperasikan oleh Android 8.0 Oreo yang pastinya jauh lebih baik berbanding sebelum ini.

Memandangkan model ini merupakan versi peningkatan, ia hadir dengan sokongan pemproses yang lebih berkuasa. Berlainan dengan model sebelum ini yang dikuasakan oleh Exynos 7 Octa 7880 berkelajuan Octa Core 1.9GHz, kali ini Samsung mempertaruhkan cip pemproses Exynos 7 Octa 7885 dengan CPU Octa Core 2.2GHz.

Dengan pilihan memori lebih besar, tidak menjadi masalah buat para gamers untuk bermain permainan mudah alih di dalam telefon pintar ini. Bukan itu sahaja, menonton video berkualiti tinggi juga pastinya lebih menyeronokkan dengan tersedianya memori sebesar 64GB serta 4GB RAM.

Kelebihan yang dimiliki oleh peranti ini adalah dilengkapi dengan sokongan penggambaran tri-kamera utama yang tiada pada model sebelumnya. Galaxy A7 (2018) adalah model pertama yang hadir dengan sokongan tiga kamera utama iaitu 24 Megapixel (f/1.7), 8 Megapixel (f/2.4) lensa ultra lebar dan sensor kedalaman 5 Megapixel (f/2.2).

Manakala kamera depan pula sebesar 24 Megapixel (f/2.0) dengan sokongan LED flash. Bukan itu sahaja, kamera hadapan peranti ini juga telah dinaiktaraf dari 16 Megapiksel kepada 24 Megapiksel.

Bagi penggemar paparan berskrin besar, telefon pintar ini boleh dipertimbangkan di mana menampilkan skrin ‘Infinity Display’ berukuran 6-inci berbanding 5.7-inci model sebelumnya. Malah model ini juga kelihatan lebih nipis dengan ketebalan hanya 7.5mm berbanding 7.9mm pada Galaxy A7 (2017).

Jika dilihat pada penambahbaikan model terbaru ini, tidak keterlaluan jika kami mengatakan amat berbaloi untuk memiliki Samsung Galaxy A7 (2018). Bagi yang gemar mengambil gambar dan inginkan paparan skrin yang lebih besar serta nipis, peranti ini boleh dipertimbangkan! Dikuasakan oleh pemproses berkuasa, ia juga hadir dengan spesifikasi yang berbaloi dengan harganya.

Namun begitu, walaupun ia merupakan model peningkatan, tetapi apa yang kurang memuaskan pada telefon pintar ini adalah kapasiti baterinya telah direndahkan kepada 3300mAh berbanding 3600mAh pada model sebelum ini, mungkin bagi tujuan keselamatan. Tetapi, tidak pula diberitahu sama ada telefon pintar ini hadir dengan sokongan pengecasan ataupun sebaliknya.


ClubHouse Bakal Hadir Pada Peranti Android Minggu Ini!!

Aplikasi yang sedang popular pada ketika ini iaitu ClubHouse kini bakal hadir pada peranti Android bermula minggu ini.

Aplikasi ini adalah sebuah aplikasi perkongsian pandangan berasaskan suara yang sangat popular bagi pengguna iPhone.

Sebelum ini, ClubHouse versi Beta telah dimulakan di Amerika dan akan diperkenalkan pada negara lain pada minggu ini. Jadi, sama- sama kita nantikan!!!


Tutorial: Magic Dock – Hilangkan Bar Lut Sinar Pada Dok Peranti iOS

Rekaan dok dengan bar lut sinar pada bahagian bawah antaramuka iOS sememangnya kelihatan kurang menarik kerana ia sedikit mencacatkan penampilan antaramuka iPhone anda. Jadi kini tanpa perlu menjalankan proses Jailbreak, anda sebenarnya boleh menghilangkan bar lut sinar dengan sangat mudah melalui bantuan imej latar yang dikenali sebagai ‘Magic Dock’. Ingin tahu bagaimana caranya, ikuti tip yang akan dikongsi seperti berikut…

Pastikan fungsi ‘Reduce Transparency’ dimatikan (OFF)

Langkah 5 > Kembali semula ke paparan homescreen dan klik ikon Settings dan diikuti dengan menu Wallpaper.
Langkah 6 > Klik pada menu Choose a New Wallpaper dan pilih folder yang menyimpan imej latar yang telah dimuat turun sebelum ini.
Langkah 7 > Pastikan anda mengecilkan imej tersebut dengan menggunakan kaedah pinch (zoom out), klik pada menu Still dan klik butang Set.

(Kiri) Sebelum (Kanan) Selepas

Langkah 8 > Kini anda boleh melihat tiada lagi bar dok lut sinar pada peranti iOS anda.


Apple WWDC Ke-29 Ditetapkan Pada 4 Jun 2018

Apple hari ini telah mengumumkan acara WWDC bakal dipertontonkan pada 4 Jun sehingga 8 Jun 2018 depan. Acara kedua terbesar dikendalikan oleh Apple ini merupakan yang ke-29 bakal diadakan di San Jose, California.

Tahun lepas WWDC menampilkan perisian terbaru iOS 11, WatchOS 4, dua buah iPad, speaker Home Pod, dan sejumlah ciri-ciri terbaru. Acara ini diadakan khas untuk para pembangun dari seluruh dunia untuk bersedia dalam sistem operasi terbaru.

Pada tahun ini, Apple dijangka akan mendedahkan mengenai iOS 12 dan macOS generasi terbaru. Selain itu, mungkin akan ada pengenalan berkenaan iPhone ‘murah’ yang hangat diperkatakan sebelum ini.

Buat masa ini, pendaftaran untuk sertai WWDC terbuka kepada para pembangun. Mereka terlebih dahulu perlu menjadi ahli dalam Program Pembangun Apple.


Maxis Adalah Duta Perniagaan Samsung Yang Terbesar Di Asia

Maxis sebagai peneraju syarikat telkom di Malaysia hari ini mengumumkan mereka adalah duta perniagaan Samsung yang terbesar di Asia. Ini sebahagian daripada program Duta Peniagaan Samsung (SBA) malah Maxis akan dilatih dan diiktiraf sebagai pakar penyelesaian mobiliti disamping penasihat yang dipercayai di Malaysia.

Kerjasama dengan Samsung B2B dan Maxis kini menawarkan penyelesaian Samsung Knox secara langsung, ia turut merupakan satu set perisian dalam pengurusan, perlindungan, dan penyesuaian peranti mudah alih.

Manfat-manfaat yang boleh diperoleh daripada kerjasama ini ialah :

Untuk makluamt lanjut, anda boleh layari penyelesaian Mobiliti Terurus Maxis


HTC Buka Pra-Tempah Bagi Model U12 Life – Berharga RM1,399

Setelah agak lama menyepi, HTC Malaysia telah membuka membuka pra-tempah bagi model terbaharunya iaitu U12 Life dalam diam. Kepada yang berminat, anda boleh membuat tempahan bermula 16 November hingga 26 November 2018 di Lazada, Shopee, 11street serta pengedah sah HTC di seluruh Malaysia. Pelanggan juga berpeluang mendapatkan kotak hadiah eksklusif sementara stok masih ada.

HTC U12 Life menampilkan reka bentuk lebih moden dengan skrin bersaiz 6-inci FHD+ dengan nisbah 18:9. Dilengkapi dengan cip pemproses Qualcomm Snapdragon 636, ia ditemani memori RAM 4GB dan storan 64GB. Bateri sebesar 3,600mAh hadir dengan teknologi Quick Charge 3.0. Sistem operasi pula lebih kemas bersama Android 8.1 Oreo dengan antaramuka Sense 2 dicipta khusus untuk digunakan sebelah tangan.

Bahagian kamera pula, HTC U12 Life hadir dengan dwi-kamera belakang 16MP + 5MP dual LED flash, aperture f/2.0, mod bokeh serta rakaman video sehingga UHD 4K. Sementara kamera depan pula didatangkan 13MP f/2.0 dengan rakaman video HD penuh 1080p.

Rekaan badan telefon pintar ini diperbuat daripada gelas lutsinar dengan sokongan pengimbas cap jari masih lagi dibekalkan di panel belakang bersama fungsi NFC, Bluetooth 5.0, USB Type-C, serta 3.5mm audio jack. HTC U12 Life ditawarkan dalam dua pilihan warna iaitu Moonlight Blue dan Twilight Purple.


Tahniah! HUAWEI Memperoleh Perubahan Tertinggi Dengan Skor 20.6 dari 2016 hingga 2017

HUAWEI, jenama telefon pintar kedua terbesar di Malaysia menambah satu lagi pencapaian kepada portfolionya. Mengesan persepsi awam terhadap ribuan jenama merentasi pelbagai sektor di dunia, YouGov BrandIndex telah menempatkan HUAWEI di antara 10 jenama utama di dalam carta Kedudukan Tertinggi Advokasi Malaysia 2017, dengan skor keseluruhan 68.2.

Menurut Bill Liu, Pengarah Negara Bahagian Bisnes HUAWEI Malaysia, ini merupakan pengiktirafan yang amat besar mereka terima dari rakyat Malaysia. HUAWEI teruja untuk disenaraikan sebagai tempat ke-6 dalam carta tersebut, yang menyerlahkan berapa banyak jenama yang disukai oleh para pelanggan.

“Kami ingin mengambil kesempatan ini untuk mengucapkan terima kasih kepada pelanggan-pelanggan kami yang telah bersama kami sepanjang perjalanan ini. Kami akan terus membawa peranti dan perkhidmatan cemerlang yang akan meningkatkan kualiti kehidupan dan mencipta pengalaman yang bermakna bagi semua.” katanya.

HUAWEI merekodkan peningkatan yang paling tinggi dalam kalangan 10 jenama utama, dengan jumlah 20.6 perubahan dalam skor. Ini adalah peningkatan eksponen dari skor 2016, 47.6 ke skor 68.2 tahun 2017. Berdasarkan carta ini, HUAWEI telah mendahului jenama antarabangsa lain seperti Facebook, Nivea dan Prudential, antara yang lain-lain.


Buat Kaki Vlogging, Korang Wajib Ada OPPO Reno 10x Zoom – Pasti Takkan Mengecewakan!

Hello korang-korang yang awesome! Kalau korang suka merakam vlog, korang ‘wajib’ ada OPPO Reno 10x Zoom! Eh! Kenapa? Sebabnya, ia pastinya takkan kecewakan korang. Ini bukan janji tau, tapi pasti!

Diperkenal pada Mei lalu, OPPO Reno 10x Zoom ternyata seperti mantera yang membolehkan pengguna kini memiliki gaya hidup lebih kreatif. Dipenuhi ciri di luar jangkauan akal, OPPO Reno 10x Zoom sememangnya sesuai untuk keperluan vlog korang!

Selain daripada ditanam kamera utama ultra-jelas 48MP, OPPO Reno 10x Zoom juga menyokong rakaman video 4K sehingga 60fps yang membolehkan pengguna cenderung lebih kreatif dengan keaslian rekaan bersama idea-idea lebih segar.

Ciri ini memberikan pengguna kebebasan untuk menangkap gambar dengan jelas dan stabil bersama kualiti yang mantap. Disamping itu, peranti ini juga mempunyai teknologi fokus audio yang menggunakan sejumlah mikrofon pada peranti bagi menghasil rakaman yang tajam dan tepat dari sudut 360 darjah.

OPPO Reno 10x Zoom juga dilengkapi dengan sokongan dual OIS – membolehkan mencapai ketetapan penstabilan imej 0.001445 ° yang digunakan melalui penstabil imej prisma. Ia sekaligus membolehkan OPPO Reno 10x Zoom menghasilkan hasil gambar 10x hybrid zoom yang berkualiti tinggi dengan mudah.

Tidak terhenti di situ, OPPO Reno 10x Zoom dilengkapi gabungan teknologi penstabilan imej EIS dan OIS – menjanjikan video yang dihasilkan pada tahap luar biasa. Tidak kira pada waktu siang mahupun malam – Hakikatnya, segalanya memang terbaik!

Seterusnya, kamera 8MP (Wide Angle) pada OPPO Reno 10x Zoom sememangnya terbaik kerana ia mampu memperluaskan perspektif ke sudut lebih luas – sehingga 120 darjah dengan satu klik. Ciri ini ternyata sangat menarik terutamanya bagi mereka yang gemar menangkap gambar permandangan.

Dijual pada harga RM3,399, OPPO Reno 10x Zoom kini tersedia untuk sesi pra-tempah sehingga 17 Jun 2019. Sesi pra-tempah boleh dibuat menerusi beberapa saluran berbeza termasuk OPPO Online Store, Lazada dan Shoopee.

Lebih menarik, setiap pra tempah didatangkan dengan didatangkan dengan hadiah eksklusif bernilai sehingga RM877 termasuk Gimbal stabilizer (RM599) dan jaminan waranti tambahan + perlindungan skrin percuma selama setahun (RM139 setiap satu).


INFODAS SDoT Security Gateway terima kelulusan NATO SECRET yang membolehkan pendigitalan sistem sulit

COLOGNE, Jerman, 2 Mac 2021 /PRNewswire/ — SDoT Security Gateway dua arah menerima kelulusan umum NATO SECRET daripada Majlis Ketenteraan (Military Council, MC) NATO setelah penilaian mendalam selama dua tahun dijalankan oleh Agensi Keselamatan dan Penilaian Maklumat (Information Security and Evaluation Agency, SECAN) NATO. INFODAS merupakan satu-satunya vendor Penyelesaian Domain Silang (Cross Domain Solution, CDS) dan Keselamatan Siber di dunia dengan portfolio produk yang memperoleh tiga akreditasi untuk NATO, EU dan German SECRET. Produk SDoT meliputi setiap kes penggunaan ketenteraan daripada pusat data hingga ke sudut taktikal. Sebagai produk utama SDoT, pengawal data menapis kedua-dua data berstruktur dan berfungsi dengan sebarang data sulit berlabel keselamatan XML yang mematuhi NATO. Ia disenaraikan dalam Katalog Produk Jaminan Maklumat (Information Assurance Product Catalogue, NIAPC) NATO. Kelulusan umum NATO SECRET menjadikannya mudah untuk mendapatkan penyelesaian IT khusus NATO yang diakreditasi.

Pada masa lalu, maklumat dan sistem sulit dipisahkan secara fizikal daripada rangkaian ketenteraan dan kerajaan yang lain. Ini menghalang pendigitalan lengkap dan keperluan untuk membuat keputusan pantas dalam kalangan 30 ahli dan sekutu NATO. Penyelesaian Domain Silang SDoT membolehkan gabungan operasi dan perkongsian data sulit hampir masa nyata serta gabungan antara sistem dan manusia dalam semua domain dari ibu pejabat ketenteraan hingga ke barisan hadapan: darat, laut, udara, angkasa lepas dan siber. Ia memeriksa, mengubah dan memantau pemindahan data dengan teliti, memastikan hanya maklumat yang betul dan sah sahaja dibenarkan merentasi sistem pada tahap keselamatan yang berbeza. Dengan sebuah gambaran operasi umum (common operating picture, COP), sensor, pemproses dan kemungkinan pengenal pasti yang betul, boleh dihubungkan. Membolehkan pautan data taktikal di keseluruhan domain keselamatan, SDoT memberikan kemampuan ini dalam latihan kebakaran langsung pertahanan udara multinasional oleh Pemasangan Peluru Berpandu NATO (NATO Missile Firing Installation, NAMFI). Tidak lama lagi, Sneaker-net akan menjadi ketinggalan zaman.

Semua elemen kumpulan produk Secure Domain Transition (SDoT) telah memenuhi keperluan keselamatan maklumat yang ketat untuk keselamatan perkakasan dan perisian pada tahap SECRET dan saling kendali ke bawah (SECRET and below interoperability level, SABI). Ia dibangunkan dan dihasilkan di Jerman dengan ketelusan penuh rantaian bekalan. Ia tersedia sebagai peralatan berukuran 19″ atau saiz taktikal iaitu COMP-LAND untuk kenderaan dan COMP-AIR untuk dron. Produk-produk lain termasuk SDoT Security Gateway Express yang dioptimumkan untuk penapisan kependaman rendah, hampir masa nyata bagi data ketenteraan seperti XML, Link 16 /JREAP atau ASTERIX. Sama seperti SDoT Diode untuk pemindahan data sehala hingga 9.1 Gbit/s, kedua-dua produk memperoleh akreditasi umum NATO, EU dan German SECRET. Ia dilengkapi dengan SDoT Labelling Service (Perkhidmatan Pelabelan) untuk data sulit yang mematuhi NATO STANG 4774/8 dengan label keselamatan XML yang terikat secara kriptografi pada sebarang objek data seperti dokumen MS Office yang baru-baru ini memperoleh akreditasi German SECRET.

Selama lebih 10 tahun yang lalu, produk SDoT telah digunakan dalam persekitaran yang paling sukar dan misi yang kritikal di seluruh dunia. Baru-baru ini, SDoT CDS dipilih untuk menaik taraf pesawat AWACS dan Joint Electronic Warfare Core Staff (JEWCS) NATO. “Untuk mengekalkan akreditasi kami dengan Pejabat Persekutuan Keselamatan Maklumat (Federal Office of Information Security, BSI) Jerman serta NATO SECAN, pasukan kami sentiasa melakukan inovasi terhadap seni bina dan fungsi keselamatan kami. Kes penggunaan baharu diuji setiap tahun di CWIX. Ramai pelanggan kami, malah kami sendiri tidak sabar menunggu keputusan daripada SECAN. Kami tidak sabar untuk bekerjasama dengan NATO dan ahli-ahlinya untuk mendigitalkan domain misi kritikal”, kata Dr. Alexander Schellong, Naib Presiden Perniagaan Global.

Tentang INFODAS – lebih terhubung.lebih selamat

INFODAS ialah perniagaan bebas milik keluarga yang ditubuhkan pada tahun 1974 di Jerman. Syarikat tersebut membangunkan penyelesaian domain silang inovatif berdasarkan prinsip keselamatan melalui reka bentuk dan memberikan Keselamatan Siber serta rundingan IT kepada pelanggan kerajaan, pertahanan dan komersial. Penyelesaian domain silang keluarga produk INFODAS SDoT (SDoT Security Gateway, SDoT Software Data Diode, SDoT Labelling Service, PATCH.works) diluluskan hingga ke German, EU, NATO SECRET serta disenaraikan dalam katalog jaminan maklumat NATO. Selama 10 tahun yang lepas, produk SDoT telah digunakan dalam persekitaran yang paling sukar dan misi yang kritikal di seluruh dunia. Ia direka dan dihasilkan di Jerman berlandaskan prinsip keselamatan melalui reka bentuk dan ketelusan rantaian bekalan.

INFODAS GmbHDr. Alexander SchellongTel. +49 (0)221 70912234marketing@infodas.de

Keywords: Aerospace/Defense Computer/Electronics High Tech Security Homeland Security Multimedia/Online/Internet New products/services


Apple Kembalikan Wang Pemilik iPhone X Ini Kerana Masalah FaceID

Apple telah memaklumkan bahawa teknologi FaceID adalah fungsi keselamatan yang paling selamat digunakan pada telefon pintar setakat ini. Namun, sebaliknya berlaku kepada seorang wanita apabila iPhone X miliknya tidak berfungsi seperti yang diharapkan.

Ini kerana FaceID yang digunakan telah dapat dibuka menggunakan wajah rakan di tempat kerjanya. Sejurus menyedari iPhone X miliknya menghadapi masalah, wanita tersebut segera menelefon pihak Apple lalu mengajukan aduan, malangnya aduannya telah ditolak dan tidak dipercayai oleh kakitangan berkenaan.

Oleh kerana tidak berpuas hati, wanita malang ini terus ke stor Apple yang berdekatan lalu menunjukkan sendiri bagaimana rakannya mampu membuka FaceID pada iPhone X miliknya. Selepas meneliti, kakitangan Apple telah telah memberitahu bahawa kamera dan sensor pada iPhone X tersebut mengalami masalah dan menukarnya kepada unit yang baru.

Sekali lagi wanita ini menerima nasib yang malang kerana unit yang kedua turut mengalami masalah yang sama. Oleh itu, stor berkenaan mengambil keputusan untuk memulangkan wang kepada wanita tersebut.

Setakat ini, Apple tidak mengulas lanjut mengenai isu ini.


Sekilas Pandang Samsung Galaxy S10+ – Rekaan Mewah Disamping Spesifikasi Lebih Mantap

Samsung boleh dikatakan sentiasa berada di barisan hadapan dalam menghasilkan peranti dengan penawaran ciri yang terbaik. Seperti kita ketahui, Samsung telah melancarkan tiga model di bawah siri Samsung Galaxy S10. Salah satunya adalah Samsung Galaxy S10+.

Jika diteliti, Galaxy S10+ telah dibawa ke tahap lebih tinggi apabila tampil dengan reka bentuk lebih segar dan menerima penambahbaikan daripada pelbagai sudut. Berikut adalah sekilas pandang kami untuk Galaxy S10+ (Unit diterima : Prism White) :

Panel hadapan peranti ini dilengkapi skrin bersaiz 6.4 inci Dynamic AMOLED dengan resolusi QHD+. Tiada sebarang takuk mahupun bilah, sebaliknya ia membawakan satu rekaan unik iaitu penggunaan skrin Infinity-O bersama lubang agak besar bagi menempatkan dua kamera hadapan dengan resolusi 10MP + 8MP.

Kami dapati bahagian dagu dan dahi pada Galaxy S10+ terlihat lebih nipis. Sebagai bonus tambahan, peranti ini hadir dengan sistem imbasan cap jari ultrasonik yang tertanam pada skrin. Kami difahamkan, teknologi baru ini mampu berfungsi lebih pantas berbanding yang lain dan boleh membaca alur jari meskipun ketika basah mahupun kotor.

Panel belakang Galaxy S10+ dibina dengan binaan berasaskan kaca dan terlihat indah dengan hiasan warna cerun yang menonjol. Kami amat mengesyorkan agar anda menggunakan casing kerana panel belakang ini didapati agak licin sekaligus terlihat mudah memerangkap kotoran.

Seterusnya, terdapat tiga kamera utama yang disusun secara melintang pada sudut tengah peranti dan LED Flash pula ditempatkan selari dengan lensa. Tiga kamera ini menggunakan kombinasi sensor 12MP + 12MP + 16MP.

Untuk rekaan bahagian sisi, Galaxy S10+ menggunakan binaan berasaskan logam bersama rekaan melengkung yang cukup mengiurkan. Samsung meletakkan ketersediaan butang kuasa pada sisi kanan. Sementara itu, pada sisi kiri pula terbinanya butang laras suara dan butang fizikal untuk bixby.

Terdapat dulang SIM pada bahagian atas yang mana menyokong Nano Sim + Nano Sim/MicroSD. Seterusnya, samsung turut menyertakan ‘lubang’ kegemaran semua iaitu bicu audio 3.5mm yang ditempatkan pada bahagian bawah bersama port pengecasan melalui USB-C dan pembesar suara.

Secara zahirnya, Galaxy S10+ membawakan rekaan premium disamping “sesuatu” yang menarik untuk diteroka lebih mendalam. Sekian sahaja pandangan pertama kami untuk peranti ini. Nantikan ulasan penuh daripada kami dalam masa terdekat ini! Adios~


Diskaun Sehingga 70% Di Steam Bagi Permainan Terpilih – Boleh Main Secara Percuma Sehingga 19 Januari Ini!

Kaki game mesti suka apabila Steam kini telah menawarkan beberapa permainan diskaun sehingga 70%!!!

Antara permainan yang ditawarkan potongan harga tersebut adalah ARMA 3 yang mendapat 70% diskaun dijual pada harga RM35.70 yang mana harga asal adalah RM119.

Menariknya anda boleh bermain secara percuma sehingga 19 Januari ini!

Selain ARMA 3, beberapa permainan turut menerima diskaun. Berikut adalah senarai permainan yang mendapat diskaun di platform Steam!

Anda boleh melihat kesemua permainan yang menerima diskaun di pautan ini.Tawaran sehingga 20 Januari ini.

Tunggu apa lagi, jangan lepaskan peluang anda!


Kos Pengeluaran Samsung Galaxy S21 Ultra Lebih Murah Berbanding Galaxy S20 Ultra 5G?

Mesti korang terkejut apabila menurut data daripada Counterpoint Reserach menyatakan bahawa kos pengeluaran Samsung Galaxy S21 Ultra adalah lebih murah sebanyak 7% berbanding model Galaxy S20 Ultra 5G.

Dikatakan ia disebabkan oleh pengguana cip Exynos 2100 yang membantu dalam mengurangkan kos pengeluaran.

Hal ini dapat dibuktikan menerusi harga ketika ia dirasmikan apabila S21 Dijual pada harga US$1199 manakala ketika S20 Ultra 5G dilancarkan, ia dijual pada harga US$1399.


THUNDEROBOT 911 Series Diperkenalkan Dengan Pemproses Intel Core Generasi Ke-8

THUNDEROBOT, sebuah jenama laptop gaming yang ditubuhkan pada 2014 hari ini mengumumkan dua buah laptop baharu yang dikenali THUNDEROBOT 911S dan THUNDEROBOT 991 Air serta tiga lagi model yang telah dinaik taraf menggunakan pemproses Intel Core Generasi ke-8 kepada umum. Sasaran pada kali ini ialah menghasilkan sebuah laptop gaming yang ringin dan nipis dalam masa sama mengekalkan prestasi pada tahap yang tertinggi.

THUNDEROBOT 911S dibina dengan rekaan badan berasaskan aluminium yang telah dikilatkan. Pengalaman gaming tidak terhenti dengan adanya ciri papan kekunci RGB yang boleh bertukar warna. Selain itu ia menyediakan sistem grafik GeForce GTX 1060 6GB GDDR5 dan RAM 16GB DDR4-2400, diikuti storan 128GB M.2 Pcle SSD, dan storan 1TB HDD. Laptop ini disertakan paparan IPS 15.6-inci dengan kadar segar-semula setinggi 144Hz. Dibina dengan ketebalan 25mm, berat untuk laptop ini pula mencecah 2.4kg.

Beralih kepada THUNDEROBOT 911 Air, laptop ini menawarkan saiz skrin yang sama tetapi nisbah skrin-ke-kerangka dinipiskan seolah-olah menggunakan badan bersaiz 14-inci. Laptop ini lebih ringan dan lebih nipis menerusi ketebalan tubuh 20mm dan berat hanya 2kg yang mudah untuk dibawa ke mana-mana. Kad grafik yang dimasukkan ialah GeForce GTX 1050Ti 4GB GDDR5 yang ditemani memori storan 128GB M.2 Pcle bersama storan 1TB HDD. Warna butang pada papan kekunci juga boleh dikustom mengikut kesukaan pengguna.

Tiga buah model laptop yang turut dikemas kini antaranya ialah THUNDEROBOT DINO, 911GT, dan ST Plus. Kini perkakasan dalaman mendapat sumber kuasa daripada pemproses Intel Core i7-8750H, sementara DINO didatangkan dengan RAM DDR4-2666MHz. Kesemua laptop gaming ini dibekalkan sambungan WiFi 802.11ac dan Bluetooth 5.0.


Memastikan Keselamatan Si Kecil Dengan MaxisONE Kid

Keselamatan kanak-kanak adalah satu aspek yang paling penting di dalam keluarga, si kecil yang naif mudah menjadi mangsa di tangan individu yang tidak bertanggungjawab. Jika anda sedang mencari-cari alternatif untuk memantau keselamatan kanak di bawah jagaan anda, Maxis kini menawarkan satu pelan yang dikenali sebagai MaxisONE Kid.

Ia merupakan pelan pasca bayar yang hadir bersama peranti QQ Watch yang membolehkan anda berhubung dengan kanak-kanak melalui panggilan suara dan menghantar notifikasi semasa kepada ibu bapa. Selain itu jam tangan ini membolehkan si kecil menghantar mesej kecemasan kepada ibu-bapa sekiranya mereka berada di dalam keadaan bahaya atau terdesak.

MaxisONE Kid hadir dengan 500MB data Internet, panggilan tanpa had kepada 10 nombor (semua telco) dan pesanan suara. Kos mendapatkan pelan ini adalah RM58 sebulan, namun sekiranya anda pelanggan sedia ada MaxisONE Plan 98 dan ke atas, anda akan menerima rebat RM20 setiap bulan.

Untuk mendapatkan pelan ini anda perlu ke stor Maxis di KLCC, Mid Valley, TTDI atau Sunway Pyramid.


Rasmi! Xiaomi Redmi Note 5 Tembus Pasaran Malaysia Pada Harga Bermula RM799

Xiaomi Malaysia hari ini melancarkan sebuah peranti yang ditunggu-tunggu para peminat iaitu Xiaomi Redmi Note 5. Sebuah peranti yang mensasarkan pengguna millenial yang gemarkan fotografi dalam masa sama inginkan telefon pintar berprestasi.

Redmi Note 5 hadir dengan skrin luas hampir tiada bingkai di depan serta konfigurasi dwi-kamera menegak di bahagian belakang. Ia dilengkapi skrin 5.99” FHD+ IPS LCD 18:9 dengan resolusi 2160 x 1080p yang dipadankan bersama kerangka badan logam.

Dikuasakan dengan cip pemproses pertengahan siri-600, Snapdragon 636 digunakan untuk menjana sistem Android 8.0 Oreo serta antaramuka MIUI 9.0.

Dariapda segi aspek penggambaran, peranti ini menyediakan gabungan kamera 12MP + 5MP di bahagian belakang, malah pihak Xiaomi mengatakan konfigurasi kamera ini setara dengan kamera yang digunakan pada peranti induk di pasaran.

Kamera depan pula, ia menyediakan sensor 13 Megapiksel f/2.0 aperture dengan ciri pengecaman wajah.

Bagi memberikan pengalaman sosial yang lebih baik kepada pengguna, peranti ini dibekalkan bateri berkapasiti 4,000mAh di mana ia menawarkan masa menunggu selama 2 hari. Sokongan pengecasan pantas turut dibantu menerusi teknologi Quick Charge 2.0 serta pengalaman audio melalui bicu audio 3.5mm.

Xiaomi Redmi Note 5 didatangkan dengan pilihan warna Hitam, Emas dan Biru muda dengan harga runcit RM799 untuk varian 3GB + 32GB dan RM999 untuk varian 4GB + 64GB. Ia boleh dibeli mulai 5 Mei 2018 nanti. Pra-tempahan bagi Redmi Note 5 sudah bermula
hari ini (25 April) di Lazada.


MediaTek Helio P90 Bakal Diperkenal Tidak Lama Lagi,  Janjikan Sesuatu Yang “Luar Biasa”

Sebelum ini kecoh apabila terdapat desas-desus mengatakan bahawa MediaTek dilaporkan bersedia untuk membawakan ‘pewaris’ baharu iaitu MediaTek Helio P80.

Bagaimanapun, MediaTek masih tidak mengeluarkan sebarang kenyataan berhubung hal tersebut. Sebaliknya, muncul dengan kejutan baru dengan mengesahkan bahawa mereka bakal memperkenalkan cipset berkuasa baru mereka dikenali sebagai MediaTek Helio P90.

Perkara itu dikongsi oleh MediaTek sendiri menerusi laman Twitter hari ini dan dilihat Helio P90 menjanjikan sesuatu yang luar biasa untuk semua berdasarkan tagline pada gambar disertakan.

Coming Soon! The MediaTek Helio P90. Powerful. Efficient. Groundbreaking AI. #MediaTekHelioP90 #thischipchangeseverything pic.twitter.com/HiALFuRWHZ

— MediaTek (@MediaTek) November 29, 2018

Pun begitu, MediaTek masih belum memaklumkan mengenai tarikh pelancaran rasmi cipset tersebut. Jadi, sama-sama kita tunggu!~


Health Mate, Ketahui Keadaan Kesihatan Bila-Bila Masa!

Anda seorang yang pentingkan kesihatan dan ingin mengetahui bagaimana tahap kesihatan sekarang? Adakah ia normal ataupun sebaliknya? Aplikasi yang diperkenalkan untuk pengguna iOS iaitu Health Mate membolehkan pengguna mengetahui bagaimana keadaan kesihatan pada bila-bila masa sahaja. Terdapat beberapa aktiviti yang boleh dilakukan dengan bantuan jurulatih berpengalaman.

Bukan itu sahaja, aplikasi ini juga secara automatik akan mengira kadar degupan jantung secara digital apabila anda melakukan aktiviti kecergasan. Health Mate akan memaparkan jumlah kalori yang dibakar dalam bentuk graf bagi memudahkan pengguna melihatnya kembali.


[TERTIRIS] : Adakah Ini Gambaran Reka Bentuk Peranti Boleh Lipat Samsung?!

Selain barisan Samsung Galaxy S10, syarikat tersebut juga dijangka memperkenalkan peranti boleh lipat mereka pada acara Galaxy Unpacked yang dijadualkan pada 21 Februari ini. Sehingga kini, Samsung masih berteka-teki mengenai spesifikasi peranti ini.

Bagaimanapun, kini muncul beberapa imej yang didakwa memberi gambaran sebenar mengenai peranti tersebut. Imej tertiris menunjukkan peranti ini dijangka hadir dalam bentuk seperti buku bersama bingkai yang agak tebal. Turut kelihatan adalah ruangan kamera yang dikelilingi dengan bingkai.

Seperti biasa, maklumat tertiris masih lagi ‘rumors’ semata-mata. Segala-galanya bakal terjawab pada acara pelancaran rasmi Samsung Galaxy S10 kelak! Kekal bersama eRing untuk lebih info terkini!


Eh?! Mana Butang IGTV Pada Aplikasi Utama Instagram? Dah Kena Buang Ke? OMG!

Mana nutang IGTV pada aplikasi utama instagram ni? OKAY! OKAY! OKAY! Kalau korang perasan, butang IGTV pada aplikasi utama Instagram kini sudah tiada. Tak percaya? Apa kata, cuba korang check kejap! Eh..Ye la, dah takde! Kenapa ek?

Ha, ni nak bagitahu! Instagram kini telah membuang butang berkenaan menerusi kemaskini terbaru aplikasi berkenaan. Sebab? Langkah ini diambil kerana sangat sedikit pengguna yang menggunakan ciri ini. Pengguna dilihat lebih selesa untuk mengakses ciri ini menerusi perkongsiaan “feed” pada aplikasi Instagram. Jadi, korang okay ke tak tu? Muat turun aplikasi Instagram menerusi : Goole Play | App Store


Ryan Ding Huawei: Inovasi Berterusan Menerangi Masa Depan Setiap Industri

SHENZHEN, China1 July 2021 /PRNewswire/ — Semasa berlangsungnya MWC Barcelona 2021, Pengarah Eksekutif Huawei dan Presiden Carrier BG Ryan Ding menyampaikan ucapan dasar yang bertajuk Innovation: Lighting up the Future (Inovasi: Menerangi Masa Depan). Dalam ucapan dasar beliau, Ding berkata bahawa inovasi dalam ICT menjadi pemacu utama ekonomi global dan nilainya melangkaui lebih daripada sekadar industri telekomunikasi. Inovasi berterusan dalam 5G khususnya, akan membawa lebih nilai kepada pengendali, industri ICT dan ekonomi global serta akan menerangi masa depan setiap industri.

Lebih daripada telekomunikasi: Inovasi dalam industri ICT menjadi pemacu ekonomi utama

Pandemik ini, menurut Ding, telah mewujudkan kebiasaan baharu yang mana ekonomi digital menjadi daya penggerak untuk ekonomi global. Infrastruktur ICT, sebagai asas bagi ekonomi digital memainkan peranan yang semakin penting. Ding menyebut bahawa nilai ICT kini melangkaui industri telekomunikasi dan mempunyai implikasi transformatif untuk ekonomi global secara keseluruhan.

Di negara-negara dengan 5G yang membangun dengan lebih pantas, operator menyaksikan pertumbuhan pendapatan yang lebih cepat dan negara-negara ini juga cenderung mempunyai infrastruktur digital yang lebih baik secara keseluruhan. Mengambil China sebagai contoh, dalam tempoh kurang daripada 18 bulan, lebih daripada 820,000 stesen utama 5G telah diaturkan dan operator Cina mencapai peningkatan pendapatan sebanyak 6.5% dan peningkatan keuntungan bersih sebanyak 5.6% dalam suku pertama tahun ini. Pembangunan pesat infrastruktur digital yang dipacu oleh 5G akan menambah EUR1.9 trilion kepada ekonomi Cina dalam tempoh lima tahun akan datang. Kisah yang sama turut berlaku di Korea Selatan dan Eropah.

Lebih daripada ketersambungan: inovasi 5G mendayakan kejayaan perniagaan pengendali

Memandangkan infrastruktur ICT merupakan asas bagi ekonomi digital dalam era 5G, pengendali memainkan peranan yang lebih penting berbanding apa yang mereka lakukan sebelum ini.

Ding berkata, “Ketika ini, matlamat utama pengendali dalam 5G adalah untuk mencapai kejayaan perniagaan dalam tiga pasaran utama iaitu pengguna, kediaman dan industri melalui inovasi dalam penggunaan rangkaian, pembangunan pasaran dan pengoptimuman operasi.”

“Dalam pasaran pengguna, 5G bukan sekadar bererti kelajuan yang lebih pantas; ia juga membawa pengalaman baharu serta nilai yang baharu. Sesetengah pengendali telahpun mencapai kejayaan perniagaan awal.”

Menurut Ding, terdapat tiga langkah yang boleh diambil oleh pengendali untuk berjaya dalam pasaran 5GtoC. Langkah pertama adalah untuk mempercepatkan penggunaan 5G dengan perancangan serta pelaburan rangkaian yang disasarkan berdasarkan pandangan yang tepat mengenai kawasan bernilai tinggi, senario utama dan pengguna berpotensi. Langkah kedua adalah untuk mempercepatkan penghijrahan pengguna 5G dan langkah ketiga adalah untuk mencipta model harga berpandukan nilai dan fleksibel.

Hari ini, 5G telah diaplikasikan dalam lebih 1,000 projek dalam lebih daripada 20 industri termasuk keluli dan perlombongan, yang mendayakan pengeluaran yang lebih selamat dan lebih cekap. Pengendali Cina telah mencapai kemajuan besar dan memasuki fasa untuk meraih kejayaan awal dan mereplikasikannya secara besar-besaran.

“Kami telah belajar daripada pengalaman pengendali Cina bahawa kejayaan 5GtoB bergantung kepada tiga faktor,” kata Ding. “Pertama, memilih industri yang tepat. Operator harus memilih industri sasaran dengan melihat kepada empat faktor: permintaan, kemampuan, kebolehulangan dan kebolehlaksanaan teknikal. Kedua, menakrifkan skop penawaran anda. Operator boleh bertindak sebagai penyedia rangkaian yang menawarkan perkhidmatan ketersambungan. Mereka juga boleh bertindak sebagai penyedia perkhidmatan awan, ataupun penyepadu sistem yang menyediakan perkhidmatan integrasi hujung-ke-hujung. Peranan yang berbeza memerlukan set kemahiran berbeza dan menghasilkan nilai perniagaan yang berbeza. Ketiga, mereka bentuk model perniagaan yang inovatif. Ini merupakan kunci untuk mereplikasi kejayaan 5GtoB secara meluas.”

Semasa berlakunya pandemik, terdapat permintaan yang semakin meningkat untuk jalur lebar rumah dan hal ini telah mengetengahkan kelebihan 5G FWA yang mendayakan penggunaan pesat dan O&M tanpa sentuh. Operator Timur Tengah telah mencapai kejayaan komersial yang luar biasa dengan mengambil FWA sebagai keadaan penggunaan penting 5G.

Lebih daripada perniagaan: Huawei terus berinovasi untuk mendorong kemampanan seluruh industri

“Kejayaan 5G terlebih dahulu memerlukan rangkaian 5G yang memberi pengalaman pengguna terbaik dan ini dapat membimbing dari segi bagaimana kami berinovasi di Huawei,” kata Ding. Huawei telah melancarkan MIMO Besar-besaran yang paling ringan dan paling berkuasa dalam industri ini yang menggunakan tenaga yang sedikit. Ia dapat dibawa dan dipasang hanya oleh satu orang sahaja yang dapat mempercepatkan penggunaan rangkaian. Dengan Sambung-Silang Optik (OXC) Huawei, satu sub-rak boleh menggantikan sembilan kabinet yang biasa diperlukan. Ia mempunyai kapasiti empat kali ganda lebih besar, tetapi menggunakan 95% kurang kuasa. Penyelesaian 5G Super Uplink Huawei menggabungkan kelebihan 2.1 GHz dan 3.5 GHz untuk meningkatkan kapasiti paut naik dan liputan dalaman. Penyelesaian ini menyediakan kadar paut naik puncak lebih 450 Mbit/s, lalu membolehkan ratusan pengguna untuk menyiarkan secara langsung Maraton Xiamen dalam 4K pada bulan April menggunakan telefon pintar 5G mereka.

Bagi menyokong model pembangunan mesra alam dan keneutralan karbon, menurut Ding, Huawei terus berinovasi pada tiga peringkat: peralatan, tapak dan rangkaian. Pada peringkat peralatan, Huawei menggunakan komponen dengan kecekapan kuasa yang lebih tinggi untuk menjadikan platform perkakasan lebih cekap tenaga. Pada peringkat tapak pula, penyelesaian tapak Huawei yang dipermudah membantu operator mengurangkan penggunaan tenaga serta menjimatkan tenaga elektrik dan sewa. Pada peringkat rangkaian, Huawei melancarkan penyelesaian penjimatan kuasa berbilang jalur dan berbilang RAT. Penyelesaian ini dapat mengurangkan penggunaan tenaga dalam rangkaian tanpa wayar tanpa menjejaskan prestasi rangkaian. Dengan penyelesaian yang inovatif daripada Huawei, peralatan 5G yang berfungsi dalam jalur rendah dan tinggi dapat berkongsi kabinet dan hasilnya, sedikit tenaga digunakan. Apabila melibatkan penjimatan kuasa peralatan berbilang jalur, matlamat Huawei adalah untuk menjadikan ‘satu tambah satu bersamaan dengan kurang daripada satu’ (penambahan peralatan dapat memberi penjimatan kuasa).

Berkolaborasi untuk mencipta ekosistem dan memajukan 5G demi masa depan yang lebih baik

Menyimpulkan ucapan dasar beliau, Ding menegaskan bahawa pembangunan 5G memerlukan inovasi yang berterusan. Dalam 5GtoB, umpamanya, standard 5G perlu diselaraskan dengan standard industri pada kadar yang lebih pantas dan 5G harus disepadukan ke dalam proses pengeluaran teras perusahaan bagi membantunya menuju digital dan pintar. Dalam masa yang sama, sinergi antara 5G, awan dan pengkomputeran akan memperluaskan lagi sempadan perniagaan operator, lalu mewujudkan ruang untuk mencapai pertumbuhan baharu. Inovasi 5G merupakan satu proses yang berterusan. Huawei percaya bahawa inovasi akan menerangi masa depan.

Keywords:  Computer Networks Computer/Electronics Internet Technology Telecommunications Trade show news


Tugasan WordPress Kini Boleh Dilakukan Menerusi Google Docs

WordPress melebarkan skop penggunaan servis mereka dengan melancarkan plugin untuk Google Docs. Dalam Chrome, pengguna boleh mengakses Google Docs dan muat turun plugin WordPress. Plugin ini membolehkan segala yang anda tulis dan lakukan di dalam Google Docs diselarikan dengan akaun WordPress anda, memudahkan penyelenggara / penulis laman web melakukan kerja. Walau bagaimanapun WordPress masih belum menyertakan fungsi Publish pada plugin ini, anda perlu buka laman WordPRess untuk menyiarkan artikel anda.

Sambungan ini amat bermanfaat untuk penulis yang berkongsi akaun WordPress dengan penulis-penulis lain. Dengan menggunakan sambungan Google Docs, pengguna WordPress kini mempunyai satu medium yang lengkap untuk berkolaborasi dan bekerja.


realme Watch S Kini Rasmi!! – Dijual Pada Harga Sekitar RM339!!

Pasti ramai yang teruja apabila jam tangan pintar dari realme kini rasmi yang dikenali sebagai realme Watch S yang dijual pada harga PKR1499 iaitu dari sekitar RM339.

Menariknya mengenai peranti ini ia hadir dengan skrin bersaiz 1.3″ dan tampl dengan Corning Gorilla Glass. Tali jam peranti ini pula adalah Liquid Silicone dan hadir dengan 4 varian warna iaitu biru, hijau, jingga dan hitam.

TUrut dihadirkan dengan 100 pilihan interface dan 16 mod sukan. IA hadir dengan IP68. Jika dilihat dari aspek kapasiti bateri, ia hadir dengan 390mAh yang mampu bertahan selama 2 minggu.


Razer Game Store Tiba Di Lazada Malaysia Pada Jualan 11.11

Razer, jenama gaya hidup global terkemuka untuk kaki gamer, hari ini telah mengumumkan pelancaran kedai permainan digital mereka tersendiri di Lazada Malaysia pada 11 November, bersempena pesta jualan 11.11. Razer Game Store @ Lazada

Pelancaran kedai rasmi ini secara langsungnya lebih memudahkan pengguna tempatan membeli permainan yang diminati melalui Lazada, bahkan sistem pembayaran yang lebih mesra turut disertakan termasuk bayaran secara fizikal di kedai 7-Eleven di seluruh negara atau bayaran ansuran dari Maybank, selain bayaran atas talian.

Sempena pelancaran ini juga, Razer Game Store di Lazada akan menawarkan beberapa diskaun eksklusif untuk permainan video, termasuk Assassin’s Creed Odyssey, Cities: Skyline, Far Cry 5 dan Cuphead.

Kaki gamer bolehlah bersedia merebut diskaun eksklusif ya~


Untung Besar Kerana Pokemon Go

Nintendo pada hujung minggu lalu telah mencatatkan rekod yang sangat besar, nilai syarikat tersebut meningkat dua kali ganda semenjak permainan Pokemon Go diperkenalkan. Nilai terbaru itu meletakkan nilai Nintendo (4.36 trilion Yen) lebih tinggi dari Sony (300 bilion Yen).

Kegilaan terhadap Pokemon juga memberi kesan kepada perniagaan lain yang terlibat secara tidak langsung dengan permainan tersebut. Walaupun Pokemon Go masih belum dilancarkan di Jepun, Pokemon Go sememangnya mempunyai impak yang sangat besar di negara tersebut. Francais McDonald di Jepun mencatatkan jualan yang luar biasa dengan pelanggan berpusu-pusu mendapatkan patung permainan Pokemon.

Begitu besar sekali impak Pokemon Go, rasanya ini waktu yang paling sesuai jika ada sesiapa hendak menjual aksesori dan cenderahati Pokemon.


Olike Malaysia Menawarkan Weloop Neo Pro – Berharga RM399

Olike Malaysia telah mengumumkan peranti kecergasan terbaru untuk pengguna tempatan yang diberi nama Weloop Neo Pro. Dengan menggunakan peranti kecergasan ini, pengguna bukan sahaja boleh memantau aktiviti harian dan juga aktiviti bersenam, tetapi ia juga boleh digunakan ketika tidur bagi memastikan pemantauan yang lebih lengkap.

Weloop Neo Pro hadir dengan paparan skrin sentuh berwarna yang menjanjikan ketahanan bateri yang mampu bertahan selama 15 hari dengan hanya sekali cas. Malah proses pengecasan juga lebih mudah kerana ia boleh terus disambungkan ke port USB pada palam kuasa mahupun komputer tanpa memerlukan sambungan kabel.

Selain itu, peranti ini turut disediakan dengan GPS terbina-dalam, sensor pengimbas nadi, ciri kalis air sedalam 30 meter dan juga penerimaan notifikasi pintar.

Kepada yang berminat, Weloop Neo Pro telah mula dijual di pasaran tempatan bermula 19 Mei 2018 pada harga RM399, dengan jaminan waranti selama 1 tahun untuk program penukaran 1-ke-1. Ia boleh dibeli melalui beberapa saluran berbeza termasuklah kedai konsep Olike, pengedar rasmi Olike, kedai konsep OPPO, Lazada, 11street dan juga Shopee.


Semua Saluran Astro Boleh Ditonton Sepanjang OGOS?!

Astro yang terpilih sebagai jenama popular di Putra Brand Awards buat kali ketujuh berturut-turut mengumumkan akses percuma ke lebih dari 150 salurannya kepada semua pelanggannya. Ia sebagai menghargai kepercayaan peminat yang membolehkannya merangkul anugerah emas dan semua saluran ini turut boleh di akses menerusi aplikasi Astro on the Go di peranti iOS atau Android anda.

Tontonan secara percuma di semua saluran Astro ini bermula dari 13 Ogos sehinga 31 Ogos 2016. Tunggu apa lagi, saksikan semua siaran terutama lintas langsung Olimpik Rio 2016, serta Liga Perdana Inggeris yang baru bermula. Untuk maklumat lanjut, layari laman web Astro atau follow sahaja mereka di Facebook dan juga Twitter.


Cadangan Steve Jobs Untuk Meletakkan Butang “Back” Di iPhone Dihalang

Ya, Steve Jobs pernah inginkan iPhone dengan butang fizikal kembali atau “back” – itu adalah pendedahan yang dinyatakan oleh salah seorang kakitangan juga perekabentuk Apple, Imran Chaudhri. Keinginan pengasas Apple itu telah ditulis di dalam sebuah buku The One Device yang akan mula dijual minggu ini.

Temuramah tersebut mendapati cadangan Steve Jobs mendapat komen negatif daripada Imran yang sudah hampir 19 tahun berkhidmat di dalam syarikat Cupertino itu. Dalam perbincangan mereka, Imran mendapati para pengguna perlu yakin dan percaya terhadap kebolehan iPhone dan ianya harus menggunakan satu butang sahaja. Tambahnya, penggunaan dua butang akan merumitkan lagi pengguna dalam aktiviti seharian.

Sehingga sekarang, iPhone masih lagi menggunakan butang asas itu termasuk ianya juga yang pertama di dunia yang menggunakan pengimbas cap jari dalam satu butang. Jika dilihat setiap ciptaan yang dilakukan oleh Apple adalah satu langkah ke hadapan, kini, apa yang dihasilkan olehnya terus ditiru oleh pengeluar lain.


Motion Stills

Motion Stills adalah aplikasi pertama dari Google yang fokus kepada fungsi Live Photos pada peranti iPhone. Motion Stills membawakan kestabilan imej dan juga proses rendering kepada imej format Live Photos dan memberikan anda keupayaan untuk menukar gambar tersebut menjadi format GIF. Dari dalam aplikasi juga anda boleh kongsikan GIF anda bersama rakan-rakan.

Selain itu anda juga boleh mencuba untuk menghasilkan filem pendek dengan menggabungkan koleksi GIF anda dengan satu langkah mudah sahaja, anda cuma perlu swipe GIF anda ke bahagian bar di bawah untuk menjadikan beberapa GIF menjadi satu filem pendek.


Pendedahan Bahawa Samsung Mungkin Mengadakan Sidang Media Pada 11 Ogos – Bakal Lancarkan Dua Telefon Bimbit Skrin Lipat Baru!

Sebuah poster baru-baru ini menyatakan bahawa persidangan pelancaran produk baru Samsung Galaxy UNPACKED dijadualkan diadakan pada jam 22:00 pada 11 Ogos. Produk baru pada acara ini termasuk Galaxy Z Fold 3, Galaxy Z Flip 3, alat dengar Bluetooth tanpa wayar Galaxy Buds 2 dan jam tangan pintar Galaxy Watch 4.

Galaxy Z Fold 3, Galaxy Z Flip 3 adalah layar lipat Snapdragon 888 andalan Samsung, dan ia juga merupakan produk lipat berat baru dalam persidangan tersebut. Antaranya, Z Fold 3 masih menggunakan skema lipatan pembukaan dan penutup gaya buku, dan Skrin luar adalah 6.23 inci di dalamnya. Skrinnya 7.55 inci, dan RAM maksimum 12GB.

Z Flip 3 terbaru meneruskan reka bentuk lipatan clamshell, RAM 8GB, bateri 3300mAh, skrin luaran 1.9 inci, dan skrin dalaman 6.7 inci dengan kadar penyegaran 120Hz.


TikTok Meraikan Ulang Tahun Satu Tahun #TikTokGuru Dengan Cabaran Pengguna Baru!!!

Pengajaran dan pembelajaran dari rumah telah menjadi norma di seluruh Malaysia, bukan hanya di kalangan pelajar tetapi di kalangan rakyat kerana semakin ramai orang kemahiran baru dan mendedikasikan masa mereka untuk mempelajari perkara baru sebagai cara untuk mengatasi wabak tersebut. Tik tok, destinasi utama untuk video mudah alih bentuk pendek, semalam menjadi kediaman pemandu tempatan TikTokGuru, hashtag diisi dengan kandungan dari pendidik yang bersemangat yang ingin berkongsi pengetahuan dan menjadikan pembelajaran menyeronokkan.

Apa yang dimulakan sebagai cara untuk guru sekolah Malaysia yang berdedikasi untuk menjangkau pelajar yang sedang bersiap sedia ujian pemerintahan mereka di tengah-tengah wabak penyakit, telah berubah menjadi lebur yang menarik fakta, tutorial dan pelajaran dari pelbagai pencipta melabur untuk berkongsi pengetahuan mereka dengan yang lain komuniti TikTok. Hari ini menandakan ulang tahun satu tahun #TikTokGuru, dengan hashtagmencatatkan lebih daripada 6 bilion tontonan setakat ini.

Untuk meraikan kejayaan ini, TikTok telah memperkenalkan peraduan #TikTokGuru Anniversary untuk meraikan platform sebagai ruang digital pembelajaran mikro yang tidak terpisahkan untuk negara. Pengguna yang mempunyai kemahiran, pengetahuan, atau kepakaran dalam niche tertentu digalakkan untuk membuat seberapa banyak video TikTok pendidikan yang mereka boleh antara 13 hingga 25 Julai 2021 dan menandakannya dengan hashtag #TikTokGuru. 27 pemenang akan dipilih berdasarkan kualiti kandungan, penglibatan kandungan dan keaktifan dan konsistensi dengan pencipta mana yang memuat naik video mereka sepanjang tempoh pertandingan. Hadiah wang tunai sehingga USD1.200 tersedia untuk pencipta kandungan edutainment yang berdedikasi, jadi mulakan dan mulakan pengajaran anda rakaman!


Honor Malaysia Turut Mengemas Kini Harga Peranti Bermula 1 Jun Bersama Promosi ‘Infinity Offers’

Honor Malaysia hari ini mengumumkan perubahan harga untuk peranti mereka bermula 1 Jun (hari ini), malah pada masa sama mengadakan promosi bertemakan ‘Infinity Offers’ kepada orang ramai bermula sekarang sehingga 3 Jun 2018. Pelanggan yang membuat pembelian untuk peranti terpilih juga akan menerima barangan istimewa secara percuma.


Bantah Jalanan Pemandu Teksi Bertukar Ganas

Pemandu teksi Indonesia telah menyekat jalan akses ke bangunan parlimen dalam tunjuk perasaan dan protes jalanan dalam usaha mereka membantah operasi Uber dan Grab yang didakwa menjejaskan sumber pendapatan mereka.

Demonstrasi yang dianjurkan kumpulan pemandu teksi Blue Bird itu pada awalnya enggan disertai kumpulan pemandu teksi lain, akibatnya teksi dari kumpulan lain juga turut diserang semasa tunjuk  perasaan tersebut bersama-sama kenderaan Uber dan Grab.

Terdapat beberapa saksi mendakwa melihat pemandu teksi kumpulan Blue Bird bertindak membakar tayar dan merosakkan kenderaan yang berada di jalan. Selain menyerang pemandu teksi lain , Uber dan Grab, penunjuk perasaan juga menyerang penunggang motosikal Go-Jek. Go-Jek merupakan servis kurier crowdsourced yang beroperasi di Indonesia.

Pada tahun lalu Indonesia telah mengharamkan operasi Uber dan Grab, namun keputusan itu dibatalkan Perdana Menteri Joko Widodo dengan serta merta. Menurut beliau servis seumpama itu akan terus dibenarkan beroperasi sementara kerajaan memikirkan satu garis panduan untuk digunakan oleh industri pengangkutan awam.


ZTE Nubia Z17 Dengan RAM 8GB Dan Snapdragon 835

Pengeluar telefon pintar kini berlumba-lumba untuk memasarkan peranti dengan memori RAM 6GB tetapi apa yang ditampilkan oleh ZTE ini lain pula, kerana mereka telah mengumumkan bahawa peranti ZTE Nubia Z17 akan didatangkan dengan kapasiti RAM setinggi 8GB serta set cip Snapdragon 835 juga dengan storan dalaman sehingga 128GB.

Ini menjadikan syarikat ZTE berada di kedudukan nombor dua selepas syarikat Xiaomi yang memasukkan cip berkuasa sedemikian. Apa yang menarik lagi tentang spesifikasi Nubia Z17 ini, ia juga dilengkapi dengan sistem dwi-kamera 23 Megapiksel dan 12 Megapiksel yang menyokong 2x Zoom Optikal, dan 10x Zoom Digital, manakala kamera depan dimuatkan dengan 16 Megapiksel f/2.0 aperture bersama lensa lebar 80 darjah.

Dibekalkan dengan kuasa bateri 3,200mAh, ia mampu bertahan sehingga dua hari penggunaan selain teknologi pengecasan pantas Quick Charge 4.0 dimana 0% sehingga 50% cuma mengambil 25 minit sahaja. Sistem operasi mendapat Android 7.1.1 Nougat dengan UI 5.0 malah sambungan Bluetooth 5 juga diletakkan bersama.

Pembesar suara pada peranti ini pula hadir dengan Dolby Atmos yang menyalurkan bunyi yang gemersik dan fungsi IR Blaster juga memudahkan pengguna untuk mengawal alat elektronik di sekeliling. Bahagian luaran yang mendapat kemasan warna hitam/emas, hitam, emas, merah dan biru ini dilengkapi dengan fungsi kalis air IP67.

ZTE Nubia Z17 dijual pada harga CNY2,799 (kira-kira RM1,758) untuk versi RAM 6GB + 64GB ROM, versi seterusnya pada harga CNY3,399 (kira-kira RM2,135) untuk versi RAM 6GB + 128GB ROM, akhir sekali versi teratas pada harga CNY3,999 (kira-kira RM2,512) untuk versi RAM 8GB + 128GB ROM.


PREVIU!! ASUS ZenFone Max Pro (M1), 10 Sebab Kami Ketepikan Xiaomi Redmi Note 5

Jika pada bulan April lalu Xiaomi memperkenalkan Redmi Note 5 ke pasaran Malaysia, kini tiba pula giliran ASUS menampilkan ZenFone Max Pro (M1). Peranti ini merupakan sebuah telefon pintar kelas pertengahan yang menawarkan spesifikasi yang agak menarik pada harga lebih rendah jika dibandingkan dengan pencabarnya, Xiaomi.

Memang sudah menjadi tren skrin memanjang ini digunakan pada telefon pintar tidak kira murah atau mahal telefon tersebut, semuanya skrin besar tanpa sebarang butang di depan.

Paparan IPS LCD ini membawakan resolusi 2160 x1080 piksel dengan keterangan maksimum 450 nit. Skrin ini juga hadir dengan panel melengkung 2.5D.

Sekali pegang, boleh rasa yang peranti ini gunakan bahan logam berkualiti tinggi. Reka bentuk yang melengkung di bahagian tepi mudah untuk digenggam malah posisi pengimbas cap jari juga tidak terlalu tinggi untuk dicapai.

Modul kamera utama pula tidak kelihatan hodoh dan posisi ia diletakkan agak kemas di sudut atas.

Walaupun dijual pada harga yang rendah, sistem audio masih dititik beratkan melalui lima magnet speaker dan penguat pintar NXP.

Dikatakan, speaker ini lebih kuat dan mantap dalam memainkan suara malah ia antara telefon pertama di bawah harga RM1,000 yang menggunakan teknologi ini.

Kamera belakang pada ZenFone Max Pro (M1) lengkap dengan gabungan dwi kamera 13 Megapiksel dan 5 Megapiksel. Kamera ini mampu fokus dengan lebih cepat melalui PDAF (autofokus pengecaman fasa). Selain itu, LED flash terletak di sebelah bawah modul kamera utama.

Antaramuka kamera pada peranti ini dikuasakan Snapdragon Camera yang mana ia mudah untuk digunakan.

Pengguna yang ingin melakukan tetapan boleh memilih mod di senarai di sebelah kiri skrin tanpa perlu masuk ke bahagian demi bahagian seperti kebanyakan telefon pintar lain.

Kamera depan diberikan sensor sehingga 16 Megapiksel, namun untuk varian di Malaysia ia hanya didatangkan dengan sensor 8 Megapiksel.

Kami tidak cuba untuk berswafoto tetapi menurut ASUS Malaysia, kamera depan ini mampu mengambil gambar swafoto dengan efek bokeh (latar belakang kabur) dengan baik.

Ciri lain yang didatangkan bersama ialah Softlight LED flash untuk swafoto yang terang di persekitaran yang gelap.

Cip pemproses Qualcomm Snapdragon 636 diguna pakai pada peranti ini, ia sekaligus menyokong kelancaran dalam permainan bergrafik tinggi yang sesuai untuk kaki gamer di luar sana.

Tiada lagi bloatware seperti dulu, laci aplikasi juga mudah diuruskan dan yang paling penting menerusi Android asli ini pengguna akan menerima kemas kini terbaru dari masa ke semasa.

Bicu untuk pengecasan dan pemindahan data menggunakan unit microUSB dan bukan USB Type-C.

Bagi pengguna yang gemar mendengar muzik, peranti ini masih menawarkan bicu audio 3.5mm.

Tidak setakat itu, ZenFone Max Pro (M1) turut menawarkan slot kad triple yang boleh memuatkan dua SIM nano dan satu kad microSD.

Slot kad ini terletak di sisi kiri kerangka peranti.

Seperti biasa butang laras suara yang ergonomik terletak di sebelah sisi kanan kerangka. Di bawahnya pula, butang hidup/kunci dengan tekstur berpusar untuk tujuan kosmetik.

Satu lagi keupayaan pada peranti ini ialah kapasiti bateri yang besar iaitu 5,000mAh yang dikatakan mampu memberikan tempoh bermain game selama 12 jam 30 minit atau waktu berbual menggunakan rangkaian 3G sehingga 42 jam.

Menurut ASUS, bateri ini boleh dicas penuh dari 0 hingga 100 peratus dalam masa 2 jam 40 minit berbanding Xiaomi Redmi Note 5 dengan masa melebihi 3 jam.

Secara ringkas, ASUS berjaya mengeluarkan peranti yang sarat dengan fungsi-fungsi diperlukan oleh pengguna. Tidak dinafikan, perkakas yang dimasukkan agak baik dan tidak seperti peranti siri ZenFone Max yang terdahulu atau siri dalam kategori yang sama. Dengan harga tawaran yang lebih kompetitif, telefon ini dijangka akan menambat semula hati para peminat ASUS yang telah beralih ke jenama lain.

Sementara, untuk pengguna yang inginkan telefon semua-dalam-satu di bawah RM1,000, anda boleh senaraikan ASUS ZenFone Max Pro (M1) ini di dalam wishlist untuk dipertimbangkan. Apa yang pasti dengan penurunan kadar GST kepada sifar, sekurang-kurangnya harga untuk semua peranti menjadi lebih rendah berbanding sebelum ini.


Sebanyak 26% Pengguna iPhone Telah Beralih Kepada Android??!!

Ada satu berita menarik apabila dilaporkan bahawa 26% daripada pengguna Apple telah beralih dan menggunakan Android.

Menurut laporan tersebut, kajian telah dilakukan dari tahun 2019 dan memperlihatkan peningkatan pengguna iPhone yang beralih kepada Android.

Catatan26% peralihan pengguna telah dicatatkan pada tahun 2020 ketika pendemik COVID19 mula menular diseluruh dunia.


Hadiah Eksklusif Bernilai Sehingga RM499 Dari Huawei Sempena Tahun Baru Cina Ini

Tahun Baru Cina yang akan disambut tidak lama lagi bakal dimeriahkan lagi dengan pemberian hadiah eksklusif dari Huawei. Berlangsung selama 40 hari bermula 20 Januari sehingga 28 Ferbuari 2018, Huawei akan memberikan kotak hadiah bernilai sehingga RM499 kepada sesiapa yang membeli telefon pintar terpilih Huawei.

Semak senarai di bawah sekiranya anda berminat untuk mendapatkan salah satu produk daripada Huawei :

Dalam tempoh ini pelanggan layak untuk mendapatkan kotak eksklusif Tahun Baru Cina seperti yang dinyatakan di atas.


Reviu Eksklusif: Xiaomi Redmi Note 5A, Peranti Pertengahan Pada Harga Mampu Milik

Xiaomi sudah dikenali dengan peranti yang menawarkan harga jauh lebih rendah berbanding jenama lain. Mereka telah melancarkan sebuah model yang diberi nama Redmi Note 5A, salah satu ciri utama yang ada pada model ini adalah ia didatangkan dengan kamera belakang sensor 13 Megapiksel, dioperasikan oleh Android 7.1.2 Nougat serta menampilkan paparan skrin 5.5 inci HD 720p.

Walaupun hadir di dalam kelas pertengahan, Redmi Note 5A masih menawarkan rekaan unibodi yang dibina menggunakan polikarbonat yang mana kita sekali lagi dapat melihat rekaan 2.5D pada model ini. Menampilkan paparan skrin 5.5 inci dengan ketebalan hanya 7.55mm dan seberat 150g sahaja.

Memandangkan peranti ini hadir dalam kelas pertengahan, ia dibekalkan dengan kamera hadapan beresolusi 5 Megapiksel untuk penggambaran swafoto. Sementara itu, kamera utama masih dikekalkan resolusi 13 Megapiksel. Lebih menarik, Xiaomi tetap menyediakan sebuah LED flash yang sesuai untuk penggambaran di kawasan yang kurang pencahayaan.

Berbeza dengan telefon pintar yang ada di pasaran sekarang kerana kebanyakan menyokong kad SIM jenis hibrid. Tetapi dengan Redmi Note 5A, kehadiran tiga slot kad secara tidak langsung memudahkan anda untuk menggunakan kad SIM dan microSD tanpa perlu membuat pilihan yang terletak di sisi kiri smartphone.

Seperti biasa, pada bahagian atas Redmi Note 5A telah disediakan dengan sebuah port 3.5mm audio jack, mikrofon dan juga sensor InfraMerah yang boleh digunakan untuk mengawal peralatan elektrik. Manakala bahagian bawahnya pula tersedia dengan sebuah port USB 2.0 untuk kegunaan mengecas serta dua buah speaker.

Di sini sahaja reviu untuk luaran Xiaomi Redmi Note 5A, adakah berbaloi dimilik? Baca reviu seterusnya…


Robi, Robot Interaktif Yang Mampu Berbahasa Manglish

Robi merupakan robot pertama di dunia yang mampu berinteraksi dengan manusia di dalam bahasa Manglish (Malaysian English). Robot ini dilancarkan oleh DeAgostini dan boleh didapatkan dengan mengumpul bahagian-bahagian robot yang dijual bersama-sama 70 siri majalah.

Di dalam majalah ini, pembeli akan mendapatkan komponen tertentu Robi, arahan pemasangan dan juga informasi penting untuk mereka mengenali Robi dan teknologinya bagi memahami dengan lebih mendalam lagi bagaimana Robi berfungsi.

Dengan menggunakan teknologi robotik yang hebat dari Jepun, Robi telah pun menjadi robot humanoid yang sangat popular di serata dunia. Robi mampu berkomunikasi dengan manusia, melontarkan emosi melalui warna mata, menyanyi, menari dan juga mengawal peranti pintar di rumah. Bagi versi di Malaysia, Robi sudah pun diprogramkan untuk bercakap di dalam bahasa Malaysia, Mandarin dan juga Inggeris.

Isu pertama Robi kini dijual pada harga istimewa RM 24.90, manakala harga jualan biasa bagi isu-isu selepas ini adalah RM 74.90 dan anda boleh mendapatkannya dari 7Eleven, Borders, Cold Storage, Hamleys, Jason’s Food Hall, Kinokuniya, Mercato, MPH bookstore, myNEWS.com, Pansing, POPULAR, RadioShack, Times dan WHSmith. Selain itu anda juga boleh mendapatkannya secara atas talian ROBI.


IFA 2019: HUAWEI Perkenal Cip Pemproses Paling Berkuasa, Kirin 990!!

Bersempena dengan IFA 2019 yang sedang berlangsung, HUAWEI tidak melepaskan peluang melancarkan cip pemproses terbaharu mereka yang dikenali sebagai Kirin 990 yang direka berasaskan 7nm EUV. Ia pastinya mampu mempamerkan prestasi menakjubkan.

Kirin 990 ini mengintegrasi sokongan NPU. Jika dilihat dari spesifikasi dalamannya sangat berkuasa apabila ia dihadirkan dengan gabungan 2 teras Cortex-A76 2.86Ghz, 2 teras Cortex-A76 2.36Ghz beserta 4 teras Cortex-A55 1.95Ghz.

Melengkapi penguasaan cip pemproses ini, ia turut dilengkapi dengan ali-G76 GPU dengan 16 teras yang pastinya memberikan grafik yang menakjubkan.

Menariknya ia bakal dihadirkan dalam 2 varian iaitu 4G dan 5G. Bagi 5G ia turut disertakan dengan sokongan SA bagi mendokong rangkaian 5G.

Ia hadir dengan kadar muat turun sehingga 2.3Gbps dan rakaman video yang terbaik.

Dijangkakan, cip pemproses ini bakal disertakan pada siri HUAWEI Mate 30 yang bakal dilancarkan 2 minggu lagi.


Xiaomi Bakal Lancarkan Peranti Dengan UWB & Kamera Di Bawah Skrin?

Dalam satu laporan daripadaDigital Chat Station , Xiaomi merancang untuk melepaskan perdana yang sama seperti Xiaomi Mi 11 Ultra. Menurut jawatan Weibo, perdana baru akan menampilkan teknologi penjejakan UWB (Ultra Wide Band) dan Kamera tertanam dalam skrin.

Dalam pelaksanaan baru-baru ini, kamera bawah paparan masih tidak sesuai kerana paparan belum cukup telus untuk cahaya untuk dilalui. Walaupun, paten baru-baru ini dari Google dapat menyelesaikannya dengan menggunakan Prism Switching.

Peranti Xiaomi  menampilkan keupayaan kamera yang mengagumkan seperti MI 11 Ultra. Di samping itu, peranti ini mungkin menampilkan 120W berwayar dengan cepat dengan sokongan untuk pengecasan tanpa wayar 70W.

Laporan Arena Telefon membuat spekulasi bahawa peranti perdana seperti itu tidak semestinya berjaya Siri Mi 11 Ultra, melainkan siri MI 10T.


OPPO F9 – Peranti Stylo Dengan Pengecasan Pantas VOOC Berharga RM1,399

Peranti terbaru OPPO di bawah siri F, iaitu OPPO F9 telah menyambut pelancaran rasminya bersama duta OPPO Neelofa dan penyanyi Taiwan terkenal Eric Chou. Peranti ini masih kekal memfokuskan pada keupayaan swafoto dengan kamera hadapan 25MP yang turut menyokong teknologi AI Beauty 2.1.

Kedudukan lensa kamera hadapan tepat pada tempat skrin “titisan air”, bermakna paparan 6.3 inci ini dioptimasikan sepenuhnya tanpa rekaan takuk yang tidak berapa disukai ramai sejak diperkenalkan.

Manakala kamera utama dibekalkan dwi lensa dengan resolusi 16MP + 2MP, dikhabarkan kamera ini mempunyai hasil yang sangat terperinci dan boleh setanding dengan gambar studio.

Bagi kuasa dalamannya, cip pemproses MediaTek Helio P60 bersama 4GB/6GB RAM dan 64GB ROM dilengkapi dalam badan yang mempunyai bateri berkapasiti 3,500mAh. Fokus utama pada OPPO F9 selain keupayaan swafoto, pengecasan pantas VOOC juga merupakan watak utama kerana ia merupakan peranti di bawah siri F yang pertama menyokong teknologi ini.

Slogan “5 minute charge 2 hours talk” jelas memperlihatkan kelajuan teknologi VOOC dalam arena pengecasan bagi pengguna menikmati dunia peranti mudah alih sepenuhnya tanpa persoalan ketahanan bateri.

Panel belakang OPPO F9 juga menawarkan kombinasi warna cerun yang sangat unik, warna kerangka akan berubah mengikut sudut pencahayaan yang berlainan. Terdapat tiga pilihan warna iaitu Sunrise Red, Twilight Blue dan Starry Purple, mana satu pilihan anda?

OPPO F9 tersedia dengan tawaran hara RM1,399. Sesi untuk pra-tempahan dari 16 Ogos 2018 dan ikuti di kedai konsep rasmi OPPO, pengedar sah dan rakan kongsi e-dagang seperti Lazada, 11street dan Shopee.

Yang berminat boleh beli di Celcom Blue Cube, Senheng serta SenQ sebagai alternatif. Unit pra-tempahan boleh mengutip pada hari jualan pertama pada 30 Ogos 2018.


Blume Global melancarkan peta dinamik untuk dunia rantaian bekalan

Dengan Blume Maps, penghantar merancang, mengesan dan menyelaraskan proses penghantaran dalam rantaian bekalan secara menyeluruh

PLEASANTON, California, 30 Mac 2021 /PRNewswire/ — Blume Global, peneraju dalam penyelesaian rantaian bekalan digital, hari ini secara rasminya mengumumkan Blume Maps, sebuah kembar digital kepada rantaian bekalan dunia yang dikuasakan oleh teknologi yang dipatenkan yang menghasilkan masa tunggu dan Jangkaan Waktu Ketibaan (ETA) yang tepat.

Merancang laluan penghantaran barang dan mengubah haluan jika timbul masalah ketika dalam perjalanan, dengan menggunakan Blume Maps adalah sama seperti menggunakan aplikasi navigasi sewaktu kembara jalan raya bersama keluarga.

Penghantar dan syarikat logistik pihak ketiga (3PL) bergantung kepada Blume Maps untuk menghasilkan masa tunggu serta lokasi penghantaran masa nyata dan ETA yang tepat bagi pengangkutan jalan raya (muatan ringan (LTL), muatan penuh (FTL) dan bungkusan), laut, udara dan kereta api. Penyelesaian ini juga menyediakan mod, pengangkutan dan laluan alternatif apabila penghantaran mengalami kelewatan.

Blume Maps menyalurkan masa tunggu dan enjin ETA dinamik Blume daripada pangkalan data yang sentiasa berkembang dengan lebih 1.5 juta lokasi global, pelayaran di lautan, perjalanan kereta api, penerbangan dan pergerakan di atas jalan raya (dari mula hingga akhir) yang dihasilkan selama beberapa dekad.

Merancang: Merancang laluan menggunakan masa tunggu yang berubah-ubah, implikasi kos dan data sejarah yang pintar, memantau perubahan ketika tarikh penghantaran yang dijadualkan semakin hampir. Menggunakan jadual dan lokasi pintar serta maklumat situasi untuk menganggarkan masa transit.

Mengesan: Dengan kebolehlihatan hujung ke hujung dan ETA yang dikemas kini secara berterusan, memastikan pesanan adalah berjalan tepat pada waktunya dan menerima pemberitahuan apabila pesanan berkemungkinan terlewat atau awal.

Menyelaras: Apabila penghantaran terlewat, pandangan akan mencadangkan mod, pengangkutan, tahap perkhidmatan dan laluan alternatif untuk mengembalikan penghantaran ke landasan.

“Penghantaran antarabangsa yang kekal berpecah-pecah dan kompleks serta cabaran yang merangkumi daripada sekatan Terusan Suez pada masa ini hingga kepada kejadian cuaca buruk yang semakin meningkat, menunjukkan terdapat keperluan untuk pelaksanaan dan kebolehlihatan rantaian bekalan di seluruh dunia yang boleh dipercayai sepenuhnya,” kata Pervinder Johar, Ketua Pegawai Eksekutif Blume Global. “Blume Maps menghapuskan titik buta rantaian bekalan di seluruh dunia tanpa mengira modnya.”

Bermula daripada syarikat peruncitan global, pengeluar dan syarikat produk pengguna terbesar hingga kepada syarikat pemilik pengendali pengangkutan trak terkecil di dunia, kejayaan adalah bergantung kepada kebolehlihatan hujung ke hujung dan penyepaduan rangkaian rantaian bekalan global. Dengan penyelesaian dan platform operasi digital yang dipacu data dan didayakan AI untuk penyepaduan rantaian bekalan, pelaksanaan kebolehlihatan dan logistik masa nyata, pengurusan aset, pengoptimuman serta pengauditan dan penyelesaian kewangan, Blume Global memanfaatkan pemahaman data selama lebih 25 tahun, rangkaiannya yang terhubung secara global serta teknologi canggih untuk membantu perusahaan menjadi lebih tangkas dan responsif, meningkatkan perkhidmatan penghantaran serta mengurangkan kos

Keywords: Computer/Electronics Maritime/Shipbuilding Railroads and Intermodal Transportation Transportation Trucking and Road Transportation New products/services